open-index/open-wikipedia-markdown huggingface dataset:
疊翠軒

**疊翠軒**（The Pinnacle）係由香港房屋協會發展嘅「夾心階層計劃」屋苑，喺香港新界將軍澳運亨路，近港鐵寶琳站，總共有四棟樓，喺1999年起好。屋苑喺入伙初期，曾經出現質素同埋結構問題。

## 事件
2010年3月疊翠軒復售464個單位。

## 參考
太平門 (廣州)

**太平門**（Peace Gate）係舊時省城城牆外一道城門，由城西出去西關。

太平門向東行入城係狀元坊，向西行出城對住城河西濠，出咗城北行係太寧街，南行係眼鏡街。
晴碧花園

**晴碧花園**（**Sunshine Grove**）係由香港房屋協會發展嘅「夾心階層計劃」屋苑，喺沙田區圓洲角得怡街，近沙田第一城同埋港鐵第一城站，一共有兩棟樓，起喺多層基座上面，喺1999年起好。

## 參考
海幢寺

**海幢寺**（幢讀唐，）係喺廣州河南嘅其中一棟寺，佔地大概1.97萬方，係廣州五大叢林（另幾大分別係光孝寺、華林寺、六榕寺同毀咗嘅長壽寺）之一。喺大清時期係第一個向外國人開放嘅佛教寺院，喺大中華史入邊有過好重要嘅文化、政治同外事功能。1993年8月，海幢寺被定為廣州市文物保護單位。

海幢寺原址喺南漢時，係做皇家嘅園林，入邊仲起咗個千秋寺，後尾就丟荒再做埋民房。到咗明代末年，有商人再買低改作自己嘅私家花園，後再轉贈俾光牟、池月兩位法師，就改造成最初嘅海幢寺。

## 史

喺明代後期富商郭龍岳買低咗個地皮，同自己起咗個私家花園「蘭園」。收尾光牟、池月兩位僧人向郭氏募緣得到咗幅地，就改建做佛堂，佢哋係根據咗佛經「**海幢比丘**（梵文：）潛心修習《摩訶般若波羅蜜多心經》成佛」嘅意思，將佛堂改名做海幢寺。

### 平南王屠廣州城後

喺清軍屠城佔據咗廣州後，平南王尚可喜聽從咗天然和尚嘅勸導，帶頭捐錢俾海幢寺擴建，以超度十日屠城而屈死嘅亡魂。喺尚可喜嘅支持下，新建立嘅官府內外人等，都一齊跟著捐錢俾寺院，而陸續買到寺隔離啲田地搞擴建。由康熙五年（1666年）去到康熙十八年（1679年）嘅十幾年入邊，成個寺院就起到有23間堂舍。其中平南王嘅老婆、王妃舒氏就捐建咗大雄寶殿，平南王本人就捐建咗天王殿，總兵許爾顯捐建咗韋馱殿、伽藍殿，廣東巡撫劉秉權捐建咗山門（而家嘅南華中路度，位置原本係海皮）……隨著寺院啲堂舍猛咁擴張，最初起嘅佛堂、准提堂都改成咗客堂，仲起埋回廊環繞著凸顯壯觀。原本好樸素嘅海幢寺，仲開始用嗮啲綠琉璃磚瓦做屋頂，呢樣建材喺嗰時係最華麗名貴嘅，連啲顯赫嘅王府都未必會用到。

### 中華民國後
喺中華民國初期，當局將寺南北兩側嘅地，割咗出嚟改建成南華路、同福路，而寺院嘅面積就大幅縮減，部分寺地仲轉咗成私人地。粵東紅十字會會長陸如磋就試過喺民國五年（1916），將一幅佢得到嘅、原屬海幢寺普同塔嘅地捐咗俾紅十字會。開闢同福路嘅時候係腰斬咗個寺園成南北兩部分。到咗民國十七年（1928年），廣州市政府再將部分嘅海幢寺房地劃出改做「河南公園」，喺民國廿二年（1933年）9月改名做「海幢公園」。到中華民國政府遷去台灣前，海幢寺唔少嘅殿房都因為開馬路而拆咗，剩低嘅有大雄寶殿、天王殿、舍利塔殿等。

1949年中共建政後，試過幾次修葺個公園，而寺度仲有乾慧、素仁兩位僧人留守打理。

到咗1966年文化大革命海幢寺遭遇浩劫，四大天王殿被啲紅衛兵清拆，寺入邊啲佛像被揼爛嗮，文物大多流失同損毀。到咗1980年代尾，大雄寶殿就變成音樂茶座兼舞廳。

廣州市佛教協會喺1992年獲准接收咗殿堂。到咗1993年1月就成立埋海幢寺重修委員會，同年3月7號經廣州市人民政府批准，海幢寺舉行灑淨儀式，恢復返宗教活動，由市佛教協會副會長新成法師擔任方丈，同時負責海幢寺嘅重修復建。成個重修嘅工程共投入咗1000幾萬，修復返大雄寶殿，重建咗天王殿、塔殿、放生池同7层高嘅僧舍、藏經閣綜台樓等。1997年又喺大雄宝殿前地東側，新起咗座叫寶嚴塔嘅石塔。

## 用途

### 指定嘅外商遊覽地
清代去廣州做生意嘅外商同啲家屬，朝廷只俾佢哋喺官府指定嘅十三行商館範圍度活動，仲要求喺季風後、佢哋搞完交易就要退去長期嘅居留地澳門。外商受唔到啲咁嚴重嘅人身限制、仲多番向官府抗議。為咗安撫外商，收尾朝廷同地方官府就同意咗放寬限制，會適當咁擴大自由活動嘅範圍。據載喺乾隆五十九到六十年間（1794年—1795年），根據留粵英商波朗嘅稟求，經埋兩廣總督長麟嘅核准，大清朝廷開始准許咗外商喺每月嘅初三、十八兩日，可以過海到河南嘅海幢寺同陳家花園郊遊；嘉慶二十一年（1816），兩廣總督蔣攸銛再批准咗十三行外商，可以喺每月初八、十八、二十八日，由官員帶領同通事（翻譯）陪同、過海到河南嘅海幢寺同花地灣郊遊，每次限十人。

### 官府嘅外交場地
英王佐治三世派遣嘅馬加爾尼使團，喺1793年到北京拜會完乾隆，返程嘅時候南下最尾到咗廣州，嗰時新任嘅兩廣總督長麟就揀咗寺院接待同送別使團。海幢寺有著多年接待旅粵遊散外商嘅經驗，喺當局防範「外夷」嘅時代，以佢嘅地理位置優勢，就成為咗朝廷接待「粵道貢國」使臣嘅場地，逐步參與埋清政府嘅對外接待事務。1794年荷蘭駐八打威（Batavia）總督派遣咗使團去祝賀乾隆皇帝登基六十周年，使團經澳門到咗廣州後，喺10月13日長麟又係喺海幢寺接待咗荷蘭使團。1817年1月，再次喺北京外交失利嘅英國譚夏士（Lord Amherst）使團返抵廣州，喺1月7號兩廣總督蔣攸銛同樣咁揀咗喺海幢寺同譚夏士會晤。

俄國皇太子尼古拉（即末代沙皇尼古拉二世），22歲陣就環遊世界，旅程中喺1891年（光緒十七年）4月5號到8號就逗留過廣州，由沙面嘅法國領事館安排食宿，受到埋兩廣總督李翰章（李鴻章兄弟）嘅隆重接待。抵埠嘅嗰日喺晚餐前，皇儲就化名搭艇仔去咗河南島，參觀埋上邊嘅佛寺（即海幢寺）。

### 其他
喺清末，南武公學會愛咗海幢寺嘅諸天閣、圓照堂來辦學；中華民國建立後，部份地方亦曾經畀政府拎來做「海幢公園」。而家恢復返做「海幢寺」，仲重建咗天王殿、照壁、山門同牌坊。

## 存物同重建物
寺入邊留低咗明朝嘅鷹爪蘭、澹歸和尚墨寶同詩稿、幽冥鐘、清朝碑記。原址近岸，山門側近有「珠海波光」一景，家下因填海而離江稍遠。

到現代大雄寶殿供奉嘅3座銅佛，高有10幾米，叫做三世佛，即過去、現在、未來佛。過去佛係燃燈佛，現在佛係釋迦牟尼，未來佛係彌勒菩薩。重建後嘅天王殿入邊嘅四大天王，無論高度、體積都係廣東入邊嘅寺院之最。

## 軼事
咸豐十年（1860年）英法聯軍入北京，火燒圓明園。英軍喺華南佔領咗九龍司，仲一度兵臨廣州，佔據埋貢院，致使嗰年南海、番禺兩縣童生嘅應試地點，就改咗去海幢寺。 

生於丹麥嘅安徒生，佢出名嘅作品《安徒生童話》入面，有個《沒有畫的畫冊》，喺呢個故事嘅第廿七夜，有提到過中國其中一個城市嘅景象。據中山大學歷史系教授蔡鴻生喺《廣州海事錄——從市舶時代到洋舶時代》嘅考證，〈第廿七夜〉喺1840年創作，而嗰陣中西通商嘅港口得廣州一個，而個故仔度描述嘅廟宇同四圍啲景色，係有著海幢寺同十三行嘅影子。

## 畫廊

File:金堡.jpg|250px|澹歸和尚像
File:The Sea-screen Temple at Honam Canton.png | 海幢寺（1838年）
File:HONAM TEMPLE, CANTON.jpg | 海幢寺入邊（1874年）
File:Hoi Tong Monastery Pagoda.JPG | 海幢寺佛塔


## 註

## 攷

## 出面網頁

*
*
咭片

**咭片**（Business card），又叫**名片**，係張咭帶有公司或者個人有關生意嘅資料。佢一方面係正式介紹，另一方面，方便收嘅人帶同記得。咭片通常有名、所屬公司，有時有埋公司標誌，重有聯絡地址、電話、傳真、電郵同網址。有時重有電傳（telex），銀行戶口號碼，稅務編號。傳統咭片都係白底黑字，但今時今日，乜色乜花款設計都有。有啲重有人頭相添。
搭錯線

**搭錯線**可能係：
* 搭錯線 (1959年)，一齣港產粵語長片，蔣偉光導演，羅艷卿、雪艷梅、李海泉合演。
* 搭錯線 (1975年)，一齣香港電影，何夢華導演，康凱、艾蒂、李修賢合演。
* 搭錯線 (2004年)（），一齣美加驚慄電影，Richard Middleton編導，Eric Roberts、Brigitte Bako主演。
佐治夏里遜

**佐治夏里遜**（，）係英國嘅音樂人同埋作曲家，披頭四結他手同歌手。

喺披頭四時，因為約翰連儂同保羅麥卡尼呢兩個人嘅影響力太大，佢雖然有才華，不過一直俾呢兩個人遮住晒，活喺佢哋嘅陰影之下，又加上佢相比其他人係最安靜最低調嘅成員，人哋提到佢時成日就會叫佢「安靜嘅披頭四」或者「第三只披頭四」。

1960年代中，因為佢去到印度，接觸咗東方嘅樂器、音樂同埋哲學，令到佢做嘅音樂融入咗唔同嘅色彩同內涵，成為咗世界音樂嘅先鋒，唔單止對嗰時披頭四嘅音樂風格有好大嘅轉變，對西方嘅音樂世界都有好大嘅影響。

1971年佢響紐約組織咗「求助孟加拉慈善音樂會」，佢對印度禪學嘅理解同參透，佢嘅精神同思想喺呢次音樂會中體現，同佢加入咗東方色彩嘅音樂對西方人產生深遠嘅影響。

除此之外佢重係英國六人喜劇團體「踎低噴飯」（Monty Python）嘅電影製作人同超級樂隊The Traveling Wilburys嘅成員。

2001年11月29號下晝佐治夏里遜響洛杉磯友人屋企過世，終年58歲。

## 個人錄音專輯
* 1968年：*Wonderwall Music*
* 1969年：*Electronic Sounds*
* 1970年：*All Things Must Pass*
* 1973年：*Living in the Material World*
* 1974年：*Dark Horse*
* 1975年：*Extra Texture*
* 1976年：*Thirty Three & 1/3*
* 1979年：*George Harrison*
* 1981年：*Somewhere in England*
* 1982年：*Gone Troppo*
* 1987年：*Cloud Nine*
* 2002年：*Brainwashed*

## 拎
* 佐治夏里遜官方網站

類:披頭四
上堂

**上堂**，又叫**上課**，係指喺學校課室入邊，老師教學生學嘢、語言、數學、或者科學等等。上完堂就係**落堂**（又叫**下課**），即係完成咗一堂（一個特定時間，特定科目，有時特定空間嘅教學）之後。落堂之後，可以再上堂或者**放學**。
卡

**卡**係唐字，可以指：

*卡位：叉住佬、車或收稅嘅關口。
*火車卡
*咭
*卡 (重量)：鑽石嘅重量單位。1卡=0.2克
*卡車：一種大貨車
*卡 (法老)：埃及第一王朝末代法老
牛角扇

**牛角扇**係種電風扇，通常有兩塊扇葉，而扇葉似牛角，因而叫牛角扇。牛角扇通常係商用或者工用，比起屋企有嘅風扇，個面積大啲，風力亦大好多。舊時無冷氣，一啲熱嘅食肆，諸如有瓦遮頭嘅大牌檔，都用掛牆牛角扇令空氣流通散熱。

牛角扇通常都比較嘈，唔係咁啱屋企用。

類:電風扇
鴻運扇

**鴻運扇**係有盒罩住嘅電風扇，同傳統金屬網罩住，屋企用嘅電風扇唔同。鴻運扇可以座地或者用兩邊支架撐起，扇葉送風方向係固定，而個盒唔會兩頭擺，送風角度係由扇葉前面個風罩決定。鴻運扇前面嘅風罩，同風扇軸心聯成一綫，可以轉動來改變送風風向。

類:電風扇
諾貝爾物理學獎

**諾貝爾物理學獎**係諾貝爾獎之一，1901年開始每年12月10日，即係諾貝爾死嗰日，由瑞典皇家科學院喺斯德哥爾摩音樂廳頒發。表彰物理學領域有最重要發現或者發明嘅人。

根據規定，下邊呢啲人有權推薦諾貝爾物理學獎獲獎人選：
# 皇家自然科學院嘅瑞典同外國院士
# 諾貝爾物理委員會嘅委員
# 曾經獲頒發諾貝爾物理學獎金嘅科學家
# 喺烏普薩拉、隆德、奧斯陸、哥本哈根、赫爾辛基大學、卡洛琳醫學院同埋皇家技術學院永久或者臨時任職嘅物理教授，重有喺斯德哥爾摩大學有永久性職務嘅物理學教員
# 根據各國同佢哋嘅學術中心能夠得到相宜名額分配嘅考慮，由皇家自然科學院選擇至少六年大學或具有同等水準嘅學院，擔任同類職務嘅人員
# 自然科學院認為可能合乎邀請目的嘅其他科學家
車房

**車房**，國語叫做**車庫**，係停泊機動車輛，有上蓋泊車位，包括私人樓樓下幾層嘅停車位。

## 車房仔
就係整車學徒。其實車房除咗泊車，重可以即場整車。

## 相

File:Seattle - 1047 Belmont Pl E garage.jpg|
File:COLLECTIE TROPENMUSEUM Kantoor en garage van de Gouvernements Automobieldienst TMnr 60021702.jpg|1919
File:Paulina Driveway 1938 Russell Lee.jpg|1938
File:Strasbourg-Hôtel Brion (10).jpg|
File:Savigny-sur-Orge 081.jpg|
File:Ost Dřevěná garáž.JPG|
File:2012-01 Wiederitzsch 03.jpg|
File:Bochum Dahlhausen - Dr.-C.-Otto-Str. 186 01 ies.jpg|


## 睇埋
*整車房
民歌

（**folk song**）係指民間音樂當中嘅歌（有人聲負責唱嘅音樂）。一般嚟講，歐美地區嘅民歌用木結他、口琴同小提琴等嘅原聲樂器比較多，好少可用電聲嘅樂器，而且喺音樂性嚟講，會比較輕；民歌通常好重視歌詞，有啲歌詞可以當作詩歌嚟睇，用口語化嘅語言寫嘅都有。

民歌喺1960年代喺啲英文地區得到好大嘅發展，亦都喺成個西方文化史入邊扮演咗無可代替嘅地位。有代表性嘅人物有Woody Guthrie、Bob Dylan、皮特西格、Joan Baez、約翰丹佛、西蒙和加芬克爾同彼得、保羅與瑪莉，佢哋喺1960年代上下作啲，有好多成為咗經典，到而家啲人都冇忘記到，比如話Blowin' in the Wind、寂靜之聲、斯卡布羅集市、Vincent等等。

1970年代台灣興起民歌運動風潮，產生咗唔少用中文寫嘅民歌，而喺中國大陸，就到咗1990年代亦都有過民歌嘅風潮，佢哋稱之為民歌或校園民歌。民歌風潮對中文樂界都有唔細嘅影響。

香港亦有本土嘅民歌風格歌手有許冠傑同區瑞強等，亦有好多翻唱英文民歌嘅歌手。
卡德

**卡德**（）係美國嘅人名，可以係：

* 安祖卡德，美國政治人
* 大衛卡德，加拿大嘅經濟師同教授
* 米高卡德，美國耶穌歌手兼作曲家，作家同廣播主辦師
* 柯臣·史各·卡德，美國科幻小說作家
咭

**咭**（；；英國音：[kɑːd]，美國：[kɑɹd] ）係一張較細，但係厚身嘅紙，通常質地比普通紙硬啲，由紙板或者硬咭紙𠝹出來，亦有塑膠做。「咭」字係來自英文card，而card又來自希臘文（音chartēs），即係紙咁解。國語通常譯佢做**卡**。

咭有大有細，按唔同用途而命名。一類係賀咭，好似聖誕咭，年咭，生日咭，情人咭等等。另一類係細張嘅，好似咭片，信用咭，會員咭，折扣咭，年曆咭，學習咭，遊戲咭等等。亦有一啲大細介乎兩者之間，好似餅咭。

咭響漢字上，有時叫做牌。例如啤牌，名牌。亦都叫做片，好似明信片，即係甫士咭咁解。

電腦上，咭係指可以插入電腦，擴充電腦功能力嘅電路板。例如有記憶咭，視頻咭之類。

## 睇埋
*咭遊戲
*集換式咭遊戲
翻唱

**翻唱** 係指一個歌手重新演唱另一個歌手正式發表過嘅歌曲，翻唱包括咗幾種情況：

*喺原唱者嘅基礎上，重新編曲之後翻唱
*用同原唱版本唔同嘅語言重新填上歌詞翻唱，呢種響香港台灣以前好多，係將日本嘅流行歌曲改成國語同廣東話歌詞嚟唱，基本上香港嘅流行歌手無一個未翻唱過日本歌曲嘅，比如陳慧嫻嘅千千闕歌，梅艷芳翻咗千口百惠嘅孤身走我路等幾首，王菲翻咗中島美雪嘅容易受傷的女人等。
*淨係喺演唱會或者音樂會等場所現場表演其他歌手嘅歌。

有啲歌手係專門翻唱人哋歌曲嘅，比如迪克牛仔，有人會稱之為翻唱歌手。
聶士成

**聶士成**（），字**功亭**，安徽合肥嘅北鄉（今崗集鄉聶祠堂）人，係大清將領。

1900年6月，聶士成率所部守衞天津楊村嘅一帶，同義和團一齊阻擊想入京拯救使館區嘅八國聯軍嘅先遣隊，清軍同聯軍互有死傷，而義和團就俾聶士成派上前線，俾聯軍機槍掃射，撤回時又俾聶軍機槍掃射，死傷慘重。

由於京津鐵路已經俾義和團破壞、八國聯軍先遣隊唔畀陸戰、聶軍嘅裝備好精良（配埋德國做嘅重機槍），聯軍無法前進只可以後撤，清廷稱此役為廊坊大捷。張裕祿嘅歸功並大賞畀義和團，而聶軍無辦分文無賞。

7月初，聶軍同埋聯軍交戰嗰陣，義和團去聶士成嘅屋企攄掠聶士成嘅阿媽、老婆同埋個女，聶士成派兵追趕，有部下有一營新軍其中有好多士兵同埋義和團串通，大叫聶軍造反並開槍射聶軍，令聶士成腹背受敵，身中好多子彈。

1900年7月9號，聶士成喺城西八里台俾炮彈擊中而死。享年64歲。義和團原本想戮聶士成嘅屍禮，因聯軍追至嗰陣，清廷朝議嗰陣賜恤，載漪、剛毅力阻，後來清廷下詔稱聶士成佢「誤國喪身，實堪痛恨，姑念前功，准予恤典」。

1905年清政府立咗塊碑嚟紀念佢，花崗石砌築基座，佢嘅諡號「忠節」。
爵士樂

**爵士樂**（，IPA：/dʒæz/）係1900年代嗰時非裔美國人由非洲傳統音樂變化發展出嚟嘅一種音樂風格，最開始淨係得嗰啲黑人演奏同作呢種音樂，之後慢慢嘅都影響到白人，最後爵士樂融入到美國白人嘅音樂同文化入邊，而家終於成為咗西方音樂文化嘅一部份，而不單止係黑人嘅音樂。喺發展嘅過程當中，爵士樂融合咗好多種其他風格音樂嘅元素，到而家爵士樂嘅風格已經係好豐富，有融合爵士、自由爵士、室內爵士樂、靈魂爵士、冷爵士樂等風格。

爵士樂用到比較多嘅樂器係鋼琴、色士風、短號、小號、爵士鼓、結他同埋大提琴，除咗人聲，其他樂器好似色士風、短號，同結他都可以負責主旋律，好多爵士樂隊響現場都會有好多即興嘅彈奏。

馬來西亞已故巨星比·南利嘅部分作品受爵士樂影響，無論歌曲格式或編曲，甚至演唱嘅方式，都有爵士樂嘅基礎，如1960年嘅《Getaran Jiwa》。

## 睇埋
*華爾茲
## 參考
池田菊苗

**池田菊苗**（Ikeda Kikunae，）喺京都出世，係日本化學家。

1889年由東京大學畢業。

1896年係東京帝國大學嘅助理教授。

1899年佢又去咗德國嘅萊比錫大學學咗兩年物理化學。

1901年5月到10月佢響英國倫敦同夏目漱石一齊住咗幾個月之後返到日本，就成為咗正式教授。

1902年佢得到自然科學博士學位。

1908年佢發明咗味精並取得咗專利。

1913年做咗日本化學學會會長。

1923年離開咗東京帝國大學。
村上春樹

**村上春樹**（）係日本小說作家同翻譯。佢風格嘅特點係超現實主義元素同對流行文化啲嘢嘅著力描寫同引用。村上春樹嘅書得到好多文學獎，並且俾人翻譯成超過40種語言，部份作品被改編成電影同電視劇本。佢喺東京開過爵士酒吧，重翻譯美國文學同埋喺美國大學做過4年嘅客席教授。

## 生平
村上春樹1949年喺京都伏見區出世，佢老豆係一個住持和尚嘅仔，佢阿媽係大阪市船場商家個女。村上嘅童年喺神戸嘅一個郊區度過，嗰時因為父母嘅支持佢睇咗好多日本文學嘅書。村上少個嗰時就對世界文學同音樂好有興趣，呢一點啱好同佢雙親嘅職業相反。當神戶重係一個港口城市嗰時，佢好容易可以從駐守喺呢度嘅美國軍人度搞到二手書，咁佢就接觸咗好多英文原版小說。呢個愛好影響到村上以後嘅文學創作。

1968年村上開始入咗早稻田大學戲劇系。喺呢度佢識咗佢老婆高橋陽子，響1971年10月佢退咗學同陽子去註冊結咗婚，佢哋直到而家重喺埋一齊。佢喺唱片行打工，直到1974年佢自己響京都嘅爵士酒吧開張——個名叫作Peter Cat，直到1982年轉讓咗。呢段經歷對村上嘅作品有好大嘅影響：佢用歌曲做名嘅書好多，比如話《挪威的森林》係披頭四嘅歌同《舞 舞 舞》係The Dells嘅歌*Dance Dance Dance*。重有《國境之南 太陽之西》就提到一個爵士酒吧。

1978年村上開始佢嘅小說創作，根據村上自己嘅講法係，希爾頓（Dave Hilton）喺一場棒球比賽入邊令人印象深刻嘅一擊，激發咗佢要寫小說嘅念頭。1979年同1980年村上發表咗自己嘅頭兩部小說，係《聽風的歌》同《1973年的彈珠玩具》，呢兩部小說明確咗佢今後嘅方向。1984年佢搬咗多次屋（藤澤市，東京，大磯町），重去咗意大利同希臘旅行。1991年村上去咗普林斯頓大學，先係做客席講師，然後係客席教授。1993年7月村上接到電話邀請又去咗麻薩諸塞州梅德福嘅塔夫斯大學，兩年之後先返到日本。2001年開始又住喺大磯町。

## 獎項同榮譽
* 1979年：「聽風的歌」獲得群像新人文學賞、芥川賞候補。
* 1980年：「1973年的彈珠玩具」芥川賞候補。
* 1982年：「尋羊冒險記」獲得野間文藝新人賞。
* 1985年：「世界末日與冷酷異境」獲得谷崎潤一郎賞。
* 1996年：「發條鳥年代記」獲得讀賣文學賞。
* 1999年：「約束的場所」獲得桑原武夫學藝賞。
* 2006年：捷克法蘭茲卡夫卡獎、短篇小說選集「Blind Willow，Sleeping Woman」 獲得Frank O』Connor 國際短篇小說獎
* 2006年：「海邊的卡夫卡」獲得World Fantasy Awards。
* 2007年：短篇小說選集「Blind Willow，Sleeping Woman」得咗
* 2007年： 第一屆日本早稻田大學坪內逍遙大賞
* 2009年：得到耶路撒冷文學獎

## 注解


## 拎

* 村上春樹官方網站
夏目漱石

**夏目漱石**（）係日本明治時代作家。佢唔單止識用古中國語寫文章，重用英文寫過小說。佢嘅頭像曾經被印喺1000日元紙幣上。

## 出面網頁
旭埔苑

**旭埔苑**（英文：**Yuk Po Court**）係香港嘅一個居屋屋苑，喺新界北區上水嘅中間，大約喺1980年代開始起，喺1982年開始入伙，由香港房屋委員會發展，而家已經成立業主立案法團。

## 屋苑資料
### 樓宇

## 歷史

## 交通
*鐵路
**上水站
*巴士
*九龍巴士76K、77K、78K、261、261P、270、270A、273A、273B、276、276A、276B、276P、277E、278X、279A、279X、N73
*龍運巴士A43、A43P、NA43、N42A
*過海隧巴978、過海隧巴978A、過海隧巴978B、

## 外部連結
* 旭蒲苑
* 房屋署旭蒲苑資料
施德樓

**施德樓**（Staedtler）係德國文具公司，全名**Staedtler Mars GmbH & Co. KG**。施德樓亦係公司品牌。公司係世界上數一數二大嘅文具生産商同供應商，以書寫同工業繪圖架生而聞名。公司係由J. S. Staedtler響1835年開。文具有鉛筆，鋼筆，亦有擦膠，間尺其他文具。施德樓全球有廿幾間分公司，同埋七間廠。

## 註
聖彼得堡

**聖彼得堡**（；，拉丁轉寫：Sankt-Peterburg）係俄羅斯聯邦直轄市，位於俄羅斯西北部，波羅的海沿岸，同時列寧格勒州嘅首府亦都設喺呢個城市，有400萬居民，係排喺莫斯科之後俄羅斯第二大嘅城市。

## 名
聖彼得堡個名係從德文「Sankt Petersburg」翻譯過來，1914年第一次世界大戰爆發時，因為俄國出現反德情緒，聖彼得堡個名就俾沙皇政府改為**彼得格勒**（；，轉寫：Petrograd），到咗蘇聯成立，1924年列寧死咗之後又改名叫做**列寧格勒**（；，轉寫：Leningrad）。1991年蘇聯解體，經過投票城市個名又恢復到之前嘅聖彼得堡。
## 史
喺1703年5月，由彼得大帝下令建立聖彼得堡。喺聖彼得堡建立咗之後嘅頭十年，聖彼得堡成為咗俄羅斯帝國嘅一個堡壘同港口。https://forumspb.com/en/o-sankt-peterburge/history/

## 政府

聖彼得堡係俄羅斯聯邦嘅一個聯邦主體（聯邦市）。聖彼得堡嘅政治生活受1998年市議會通過嘅聖彼得堡憲章監管。最高行政機關係聖彼得堡市政府，由市長（1996年前稱市長）領導。聖彼得堡有一個單一議院嘅立法機關，即聖彼得堡立法會，係市嘅地區議會。

根據2004年通過嘅聯邦法律，包括聖彼得堡市長喺內嘅聯邦主體首腦，由俄羅斯總統提名並由當地立法機關批准。如果立法機關唔批准提名人，總統可以解散佢。前市長華蓮京娜·馬特維延科喺2006年12月根據新制度獲得批准。佢係俄羅斯唯一嘅女性州長，直到2011年8月22日辭職為止。馬特維延科參加聖彼得堡地區議會選舉，喺反對派指控選舉舞弊同塞票嘅情況下大獲全勝。俄羅斯總統德米特里·梅德韋傑夫已經支持佢擔任聯邦委員會主席嘅職位，而佢當選資格符合呢份工作。佢辭職之後，格奧爾基·波爾塔夫琴科同日被任命為新嘅代理州長。喺2012年，隨住一項新聯邦法律嘅通過，恢復直選聯邦主體首腦，市憲章再次修訂以提供州長直選。2018年10月3日，波爾塔夫琴科辭職，亞歷山大·別格洛夫被任命為代理州長。

聖彼得堡亦係列寧格勒州（一個獨立嘅聯邦主體）同西北聯邦管區嘅非正式、實際上嘅行政中心。聖彼得堡同列寧格勒州共享多個聯邦執行機構同法院嘅地方部門，例如仲裁法院、警察、聯邦安全局、郵政服務、緝毒管理局、懲教局、聯邦登記局同其他聯邦服務。

俄羅斯憲法法院喺2008年5月由莫斯科搬到聖彼得堡。自2014年起，計劃將俄羅斯最高法院由莫斯科遷至聖彼得堡。

### 行政區劃

## 氣候
聖彼得堡係溫帶大陸性濕潤氣候。聖彼得堡7月平均高溫係23°C（73°F），史上最高溫37.1°C（98.8°F）發生喺20h10年北半球夏季熱浪嗰陣。1883年聖彼得堡紀錄到史上最低溫-43°C（-45°F），年平均溫度係5.8°C（42.4°F）。市區嘅涅瓦河通常喺11月到12月凍結，喺4月解凍。12月到3月嗰陣，平均有118日會有積雪，2月平均積雪深度去到19厘米。聖彼得堡無霜期持續時間平均135日。聖彼得堡市區氣候比郊區暖一啲，天氣全年變化幾大。

## 參考
太和邨

**太和邨**（**Tai Wo Estate**）係香港大埔頭一條公共屋邨，1989年落成，全邨有九棟樓。邨中間有太和商場，為領匯甲級商場。全邨畀港鐵太和站分成兩邊。

## 地理
太和邨響大埔新市鎮西側，林村河北岸一笪平地之上。佢因為好近一河之隔嘅太和市而名，而邨中央新起嘅火車站，亦名為太和站。條邨畀林村河，汀角路，同大埔太和路包圍。個範圍除咗太和邨，西側有寶雅苑三棟樓，幾間中小學，社區中心，同政府合署，油站等。

太和邨過河，東南係太和市，南係錦山，西係錦石同石鼓壟。西面過太和路係大埔頭水圍，而東北係大埔舊墟。

## 史
未有太和邨之時，笪地原本係好近林村河口，而林村河穿過塊地。一直以來，呢帶都係田來。而佢東北，係近岸嘅太埔墟。南面過河，係新啲嘅太和市。英國1898年入主新界之後，1900年代起九廣鐵路同大埔公路，兩者都穿過呢笪地。

後尾大埔由墟市發展成市鎮，大埔公路響大埔市區呢段，亦改名廣福道。之後大埔響香港政府規劃之下，變成大埔新市鎮，一方面大幅填海，另一方面改變河道，同時道路網路亦大幅改變。

太和邨係同寶雅苑一齊起，整體係同一規劃。建邨之時，廣福道唔再駁去大埔公路，過河行車嘅廣福橋亦拆走，另建同名嘅行人橋。到咗1989年，太和邨同寶雅苑全部落成。九廣鐵路加一個太和站，取代太和市隔籬嘅舊大埔墟火車站。

2000年，香港政府推出租者置其屋計劃（第三期），將屋賣畀所屬租戶。無耐，每棟樓都有自己業主立案法團。

## 樓
太和邨一共有九棟樓，全部1989年起好，其中**愛和樓**，**安和樓**同**亨和樓**都係新長型。而**福和樓**，**喜和樓**，**居和樓**，**麗和樓**，**新和樓**同**翠和樓**都係Y3型。愛和，安和以及喜和三棟樓，都同太和商場（太和廣場）相連。

## 出面網頁
*
沙皇

**沙皇**（俄文：**царь**）係俄羅斯由1547年到1721年（俄羅斯沙皇國）對君主嘅稱呼，有時亦被用做1721年到1917年（俄羅斯帝國）對皇帝嘅俗稱。

沙皇亦有被用嚟稱呼保加利亞第一帝國（913–1018）、保加利亞第二帝國（1185–1422）、塞爾維亞帝國（1346–1371）同埋保加利亞王國（1908–1946）嘅君王。
富善邨

**富善邨**（Fu Shin Estate）係香港大埔一公共屋邨，響林村河北岸魚角。富善邨六棟樓1985年落成，全邨響大埔海填地之上。邨中間有**富善邨商場**。

富善邨個名，由太和市條街，富善街而名。

## 地理
富善邨響大埔新市鎮東側，林村河北岸。東南隔完善公園同大埔海濱公園到大埔海西岸。

## 史
富善邨所在，原為大埔海。位置係大埔舊墟以東，元洲仔以北嘅海中心，離岸甚遠。

英國1898年入主新界之後，呢度一直都係海。直至香港政府規劃大埔之下，變成大埔新市鎮，大幅填海將魚角向南延伸，改造河道同道路網路。而呢帶由海變地，林村河亦大為拉長。

填好地之後起富善邨，1985年落成。同邨有中小學同富善中心。

因為1986年九龍塘朱古仔木屋區火災，富善邨有啲大廈就用嚟安置呢批受影響居民。

## 樓
富善邨一共有六棟數，全部1985年起好，其中**善群樓**同**善鄰樓**都係Y1型。而**善景樓**，**善美樓**，**善雅樓**同**善翠樓**係Y2型。

## 出面網頁
*
六鄉

**六鄉**（**Luk Heung**），又寫**陸鄉**，又叫**六鄉新村**（**Luk Heung San Tsuen**），亦叫**六鄉樓**，係香港一地，喺新界大埔，歸大埔墟。六鄉係六條村合稱，即**[[小滘]]**、**[[大滘]]**、**[[金竹排]]**、**[[橫嶺頭]]**（包括**[[橫嶺背]]**）、**[[涌尾]]**及**[[涌背]]**。六鄉響大埔市區，近林村河，響廣福道北便隔籬。六村原本係**船灣六鄉**，喺船灣海東北岸，1960年代因起船灣淡水湖，而由香港政府安排，搬近大埔市。**六鄉樓**係起成一棟棟大廈咁，格式一致，有別於一般村屋。

六鄉各村都歸入大埔鄉事委員會之下，各村各有代表選入會。

六鄉側邊寶湖道，英名Plover Cove Road，就係紀念村民搬自船灣海（英名Plover Cove），寶取自英Po音，改得有意頭。而新村內有，陸鄉里係指名該處係六鄉。

六鄉南邊廣福道，過馬路係公園仔。北過寶湖道係寶湖花園同寶湖道街市。六鄉西南西係太和市。

## 地理

新村位置，舊日係岸，今日因填海變內陸，唯近普益新街一帶近河邊。

六鄉範圍，畀寶鄉街分成兩截。

寶鄉街以東，六鄉佔有廣福道同寶湖道之間，東至東昌街。內有三坊一里。三坊係三笪四方地，分別係同發坊、同秀坊同同茂坊。三坊並排，由樓隔開，闢做停車場。而陸鄉里同廣福道、寶湖道平排，貫通三坊。全部劃一高樓。

寶鄉街以西，六鄉，除咗政府地方，佔有普益街同林村河之間，西至普益里。普益街企有六鄉樓三棟。而三棟樓後便，近寶鄉街一邊，係六鄉新村公立學校，而其餘至到林村河，開有普益新街，有比較矮嘅村屋三排。

## 史
六鄉各村原本響船灣海東北岸。六鄉未搬之時，主要從捕魚，耕田，打柴，執帶子為生。除咗金竹排姓王，其餘都係姓李。

村原址響船灣海北岸，村同村之間，有路連接。小滘響石芽頭西麓，大滘響觀音峒南麓，金竹排響大峒下面，橫嶺頭響雞仔峒下面。而船灣西岸，近三潭溪口，北有涌尾村，南有涌背村。涌尾村現址，被闢做作新娘潭公路停車場，而涌背村畀公路冚咗認唔出。響1968年，淡水湖堤壩初初築成，各村村屋仍響度。之後唔計小滘村，全部村屋都拆晒。到1973年，響堤壩加高12呎之時，小滘村都拆埋。

搬村之時，當時重未係大埔新市鎮，六鄉所在地，原本係林村河口，對住大埔海嘅淺灘，有紅樹林。六鄉新村建響廣福道外呢笪淺灘之上。淺灘填地加高。最初係家下寶鄉街，東昌街，廣福道同寶湖道嘅範圍，之後加到埋普益街同寶鄉街，向海嘅範圍。

1966年，六鄉安頓好，就響同發坊立六鄉村公所，以及響寶鄉道西面，將原本三光同育群兩村校合併，改成六鄉新村公立學校。而六鄉中嘅涌背村，更重建**李氏宗祠**，將舊祠堂基石門框，搬到同發坊，重現【龍門世澤，柱史家聲】嘅門聯。其他村嘅祠堂，原本政府都有地舖畀返，不過村民另有用途。

2006年，六鄉新村公立學校停辦，畀信義會做六鄉學習園地。


File:HK_LukHeungSanTsuen_LukHeungLane.JPG|陸鄉里
File:HK_LukHeungSanTsuen_TungFatSquare.JPG|同發坊
File:HK_LukHeungSanTsuen_TungSauSquare.JPG|同秀坊
File:HK_LukHeungSanTsuen_TungMauSquare.JPG|同茂坊
File:HK_LukHeungSanTsuenPublicSchool.JPG|六鄉新村公立學校
File:HK_LukHeungSanTsuenRuralOffice.JPG|六鄉村公所
File:HK_LukHeungSanTsuen_LeesAncestralHall.JPG|李氏宗祠


## 參攷
* 《大埔風物志》，大埔區議會，1997年

## 出面網頁
* 船灣淡水湖今昔
東門商業區

**東門商業區**，一般叫做**東門步行街**或**東門老街**，係深圳市最早發展嘅零售性質商業區，1990年代初開始建設。東門老街嘅範圍包括深南東路以北，立新路以南，新園路以東，東門中路以西嘅差唔多18萬平方米嘅區域。

喺東門商業區入邊主要嘅商廈有茂業百貨廣場、太陽廣場、旺角購物中心、中海商業城、深圳百貨廣場、九龍城、越港商業中心、寶華樓、西華宮等。重有多間大規模嘅百貨公司、超級市場，包括必勝客、肯德基、麥當勞、百佳同大家樂等，其中嘅麥當勞響1990年10月25號開業，係中國大陸開嘅第一間麥當勞。

區內有一座叫做「思月書院」嘅明代深圳望族張氏宗祠，而家改咗成賣字畫、文具嘅鋪頭仔。

東門老街有多條公交路線經過，深圳地鐵1號線嘅老街站就設喺呢度。

## 參考
必勝客

**必勝客**（Pizza Hut [ˈpiːtsəˌhʌt]），花名「P沙乞」、「Ｐ沙黑」（Pizza Hut音譯），屬於美國企業百勝公司，係全球最大嘅Pizza（意大利薄餅）專賣連鎖餐廳，喺全球超過100國開咗超過12,000間分店。必勝客嘅產品除咗Pizza，重有意大利粉、沙律、甜品等。

## 參考

## 拎
*必勝客香港
*必勝客台灣
*必勝客澳門
*必勝客中國大陸
*必勝客日本
*必勝客美國
廣福邨

**廣福邨**（Kwong Fuk Estate）係香港大埔一公共屋邨，響林村河同大埔河匯流同大埔海之間。廣福邨八棟樓1983年落成，全邨響大埔海填地之上。邨中間有**廣福邨商場**。

## 地理
廣福邨喺大埔新市鎮東側，林村河南岸，太埔河東岸。隔元洲仔公園到大埔海西岸。邨東南係已連地嘅元洲仔，西南係運頭角。

邨南有大埔公路，係南面入大埔市區主要道路，直入廣福道，而廣福邨亦由此而名。

廣福邨東南隔廣宏街同元洲仔里，有宏福苑。廣福邨同宏福苑自成一角，畀河與道隔開大埔新市鎮其他部份。

## 歷史
廣福邨所在，原為大埔海。運頭角同元洲仔係最近陸地。兩地之間，係大埔河口。英國1898年入主新界之後，1900年代起九廣鐵路同大埔公路。其中大埔公路近黃宜坳落山之後，起堤駁住元洲仔同運頭角，通去大埔太和市。

條堤令大埔河口積沙成地，河口推遠至元洲仔附近出海。之後大埔響香港政府規劃之下，變成大埔新市鎮，一方面大幅填海，另一方面改變河道，同時道路網路亦大幅改變。

因為堤外大埔海邊，大幅填地，大埔河改向北走，同受填地影響嘅林村河匯合再向東出海。1983年，呢笪地，起好廣福邨。同邨有中小學同社區會堂。

## 樓
廣福邨1983年起好，一共有八棟，其中**廣仁樓**同**廣惠樓**都係新舊型。而**廣禮樓 	**，**廣義樓**，**廣祐樓**同**廣平樓**係雙塔型。同埋**廣智樓**同**廣崇樓**皆係Y2型。

## 出面網頁
*
赫塔米勒

**赫塔米勒** （**Herta Müller**，）係羅馬尼亞出世嘅德國女性小說家、詩人同散文家。喺2009年10月8號得到咗2009年度諾貝爾文學獎。
萬人日報

**萬人日報**係香港一份執咗笠嘅中文報紙，喺1975年由陳子雋開，內容都係反共新聞。社址係香港英皇道677號6樓，每日出紙4版。1978年改做萬人雜誌，正式執笠。
摩星嶺道

**摩星嶺道**（**Mountain Davis Road**）係香港島西環尾摩星嶺山以南邊嘅一條行車山路，由薄扶林道遊樂場起落山，經昭遠墳場門口，落到去香港島最西邊嘅一角趙園福利別墅處，域多利道止。

摩星嶺道好少人行，除咗附近放狗嘅外傭同埋行山晨運人士。摩星嶺道附近有墳場同起咗好耐嘅平房，重有一座神秘嘅白屋，係前域多利拘留所。最多人行係聖嘉勒女書院返學放學。

## 沿路嘅樓
* 摩星嶺道 2A - 怡林閣（Greenery Garden）
* 摩星嶺道 2號 - 安利（On Lee Block）
* 摩星嶺道 4號 - 恆琪園（Four Winds Apartments）
* 摩星嶺道 5號 - 衛星花園A-D座（Mount Davis Garden Block A-D）
* 摩星嶺道 6號 - Mount Davis Village（A1 to A7）
* 摩星嶺道 8號 - 海格樓（The High House）
* 摩星嶺道15至23號 - 翠暉臺（Greenvale）
* 摩星嶺道37號 - 湖苑（Ocean View House）
* 摩星嶺道49號 - 碧海閣（Bayview Court）
* 摩星嶺道50號 - 聖嘉勒女書院（St. Clare's Girls' School）http://www.stclare.edu.hk/it-school/php/webcms/public/index.php3?refid=753
* 摩星嶺道52號 - 華亭閣（Vista Mount Davis）
* 摩星嶺道53號 - Southwest
* 摩星嶺道56號 - 翠海別墅（Cape Mansions Blocks A&B）
* 摩星嶺道57號 - 嘉諾撒靜修院（Canossian Retreat House Honeyville）
* 摩星嶺道61號 - 福利別墅1座至8座（Felix Villas Blocks 1-8）
* 摩星嶺道64號 - 御海園（Villas Sorrento House）
* 摩星嶺道68號 

## 交通
* 新巴3A線
* 城巴機場快線A10
* 小巴
喇叭花

**喇叭花**（；學名：），又叫**牽牛花**（）、**牽牛**（）、**朝顏**（）；廣西當地叫**大牽牛花**（），係旋花科牽牛屬嘅一年生草本藤木。主要種來觀賞。現時推斷原產美洲熱帶地區。而家喺全球各地嘅低緯度同部分中緯度地區都可以搵到。牽牛屬多數有毒，喇叭花都唔例外，成樖都有毒，唔可以就咁食，當中以種籽最毒，之不過佢嘅毒，亦可以制藥。

## 樣
成樖嘢好長，好似啲爬藤噉，而且梗超多分枝，披粗而硬嘅葉毛。葉係單葉互生品種，心形，通常係3～5裂，但側裂片比較短。葉柄有毛，重長過花梗。花係單性花序，通常開1～3朵，一般生喺樹杈位，有5嚿萼片，好似披綫噉，長20～25mm；花冠好似個漏斗噉，花色一般係白、紫藍、紫紅或粉紅；每年7～11月開花。果係蒴果品種，一般係啡黑或米黃色，冇毛；每年8～12月結果。

喺細樖仔嗰時，子葉近似方形，長大概2cm，先端凹咗入去，基部心形，初生葉1嚿，3裂，其中中裂片比較大。葉片同葉柄都有長嘅柔毛；雖上坯軸唔發達，但下坯軸好發達，喺近子葉地方重有短嘅柔毛。

## 原生
喇叭花有好幾個分支，亞洲、非洲、美洲等。除咗喇叭花同變色牽牛，同為牽牛屬之下，二者同系嘅，全部出自熱帶美洲，合理推斷喇叭花都係出自美洲熱帶。之不過亞洲文明，好早就有喇叭花記載，點樣由美洲去到亞洲。就成疑問，或者同如同蕃薯種籽，由人類由太平洋渡海帶出去。

## 用途
植株嘅花可以畀人睇，重可以做垂直綠化。
### 藥用價值

佢嘅籽可以做藥，有下氣、療腳滿水腫，除風毒，利小便嘅功效。

## 有關嘅書
* 中国外来植物 第220～221页　　上海科学技术出版社 ISBN 978-7-5478-0780-4/Q·4

## 攷

## 出面網頁

* 牽牛花 認識植物
* 牵牛 Ipomoea nil 中国植物图像库
* 牽牛 香港野花網
*  牵牛 Pharbitis nil (L.) Choisy 中国植物志
* 牵牛花（Pharbitis nil） 植物通

類:草本植物
類:藤木
類:觀葉植物
類:花卉
類:藥用植物
高行健

**高行健**（）係法籍華裔作家、畫家、翻譯家、導演同劇作家，2000年度嘅諾貝爾文學獎得主，係第一個唐人得獎者。

## 生平
高行健1940年1月4號喺江西贛州出世（祖籍江蘇泰州），老豆喺銀行做嘢，阿媽係業餘演員。佢好細嗰時就受到佢阿媽影響，對寫作同戲劇好有興趣。1962年佢從北京外國語學院法文系畢業。

文化大革命期間，佢被送去接受再教育，喺農村種田。

1985年收到DAAD嘅邀請去柏林，識咗藝術收藏家Franz Armin Morat。1987年佢作為一個政治難民從弗賴堡移居巴黎，喺嗰度佢靠賣自己嘅畫搵食。1998年佢加入咗法國國籍。

## 攞到諾貝爾文學獎
諾貝爾文學獎頒咗畀高行健，好多人都感到非常意外。作為一個喺中國好有爭議嘅人，佢喺中國文壇上完全無咩影響，喺家鄉完全無人識佢；人哋應該好希望得獎嘅係住喺中國嘅中國人。

高行健作品嘅瑞典文版翻譯人馬悅然（Göran Malmqvist）咁啱係瑞典皇家科學院院士同諾貝爾文學獎評選委員會評委。喺諾貝爾文學獎頒發嘅十日前，高行健將佢作品瑞典版嘅出版商，從Forum換成咗Atlantis。Atlantis出版社係馬悅然一位朋友嘅，有媒體猜測佢噉做會唔會係馬悅然事先走漏咗得獎嘅結果。

## 作品
髙行健重係小說家。小說《靈山》寫一個人去找靈山嘅過程，表現咗嗰時中國知識份子內心嘅呼喊，可以睇成係中國政治運動造成嘅一啲後果，呢本書其實文字好似散文咁。

## 個人榮譽
* 法蘭西藝術與文學勳章（1992年）
* 諾貝爾文學獎（2000年）
* 香港中文大學榮譽文學博士（2001年）
* 國立中山大學名譽文學博士（2001年）
* 法國榮譽軍團勳章（2002年2月25號）
* 國立臺灣師範大學名譽文學博士（2017年5月22號）

## 攷

## 拎
* 高行健專輯
* 高行健專欄
* 高行健燮中國文化
* 高行健年表
* 2000年諾貝爾文學獎
* 巴黎當代國際藝術展：高行健

類:香港中文大學榮譽博士

類:中國導演

類:祖籍江蘇
順欣花園

**順欣花園**（Sunningdale Garden）係由香港房屋委員會發展嘅私人參建居屋屋苑，喺香港新界上水智昌街，近上水名都同埋石湖墟綜合大樓，總共有四棟樓，喺1992年落成。

## 屋苑資料

## 參考
周龍

**周龍**係嶺南武林拳派周家拳嘅始創人，當時係清末民初。周家拳拳法參合洪拳同蔡拳。

周龍有4個細佬：周協、周彪、周海、周田，1920年代合稱「周家五虎」。周龍鄉下嚮廣東省新會縣沙富鄉，本來係農夫，得閒時寄託習武。由周龍個阿叔周雄，由洪拳學到武學，再傳授畀周龍等人。周龍之後又拜肇慶蔡九公學蔡家拳，所以將洪蔡兩家拳法融會貫通，自成一家。

## 公職
中華民國三年黑旗軍福軍統領李福林，請周龍做福軍國術教練，兼賞佢周家武館「振武堂」。
蔡鍔

**蔡鍔**（），原名**蔡艮寅**，字**松坡**，湖南寶慶（而家嘅邵陽市）人，係中國政治人、軍人，曾經留學日本，做過袁世凱手下，創辦士官訓練學校，除咗有個結咗婚嘅老婆喺屋企之外，重有個紅顏知己小鳳仙，幫佢走路。蔡鍔34歲時因為肺癆死咗。

## 影視作品

* 凌雲：1974年邵氏電影：《五大漢》（鮑學禮導演執導）
* 劉松仁：1976年香港無綫電視劇：《近代豪俠傳》
* 王心剛：1980年代初中國大陸電影《知音》
* 劉松仁：2009年香港無綫電視劇：《蔡鍔與小鳳仙》
劉松仁

**劉松仁**（；），花名「**松哥**」，係香港男藝人。

## 生平
劉松仁喺香港出世，鄉下嚮廣東省潮州。佢喺麗的電視（而家嘅亞洲電視）訓練班畢業，打咗兩年工就轉投無綫電視，先開始為人熟悉。《陸小鳳》一劇唔單止令劉松仁聲名鵲起，由佢演繹嘅「陸小鳳」亦被認為無可替代，當其時佢嘅代表作包括1980年首播嘅《京華春夢》。1980年又返番亞視，打咗幾年走到咗台灣發展。1992年再返香港，輾轉打過無綫同亞視工。

近年佢多數喺無綫演出，而同時亦喺大陸同台灣發展。

## 演出作品（部分）
### 電視劇
#### [[無綫電視]]
*近代豪俠傳之大刀王五（1976）
*北斗星（1976）
*狂潮（1976）飾 王棟材
*幻海奇情（第五輯 - 酒）（1976）飾 洪少爺
*陸小鳳（1976）飾 陸小鳳
*陸小鳳之決戰前後（1977）飾 陸小鳳
*梁山伯與祝英台（1977）飾 梁山伯
*大報復（1977）飾 畢康
*陸小鳳之武當之戰（1978）飾 陸小鳳
*大亨（1978）飾 朱樂民
*一十一（1978）
*歸去來兮（1979）
*刀神（1979）飾 丁鵬
*ICAC（1979）飾 李天 
*風雲（1980）
*京華春夢（1980）飾 金振西
*大時代（1992）飾 方進新
*廉政行動1994（1994）飾 李天
*一切從失蹤開始（1995）飾 張偉聰
*無業樓民（2000）飾 洪大龍
*廉政追擊（2000）飾 李天
*倚天屠龍記（2001）飾 張翠山
*婚前昏後（2001）飾 孫學祺
*英雄刀少年（2003）飾 陳道揚
*西關大少（2003）飾 周明軒
*翡翠戀曲（2004）飾 梁柏言
*男人之苦（2006）飾 康天任
*爭霸（2006）飾 越王勾踐
*歲月風雲（2007）飾 華文翰
*原來愛上賊（2008）飾 高哲（Jack）
*蔡鍔與小鳳仙（2009）飾 蔡鍔
*摘星之旅（2010）飾 海亮
*魚躍在花見（2011）飾 慕容澄
*潛行狙擊（2011）飾 鞏家培
*名媛望族（2012）飾 鐘卓萬

#### [[麗的電視]]/[[亞洲電視]]
* 冬綠（1973）飾 艾文荻
* 名門淑女（1973）
* 半生緣（1976）飾 張豫瑾
* 武俠帝女花（1981）飾 周世顯
* 劍仙李白（1983）飾 李白
* 萍蹤俠影錄（1985）飾 張丹楓
* 九月鷹飛（1986）飾 葉開
* 秦始皇（1986）飾 荊軻
* 劍嘯江湖（1996）飾 燕北飛
* 國際刑警（1997）飾 黃河水
* 縱橫天下（2001）飾 高浩雲
* 嫁錯媽（2003）飾 霍偉邦

#### [[華視]]
* 天下第一（2004）飾 鐵膽神候
* 我只在乎你（2004）飾 王浩然

#### [[中國大陸]]
* 黑道重案第一號 ／珠江剿匪記（1998）（廣州電視台）
* 爭霸（2005）飾 越王勾踐
* 玫瑰江湖（2008）飾 君無忌

#### 新加坡[[新傳媒私人有限公司|新傳媒]]

* 志在四方2（2015）飾 鄭守義

### 電影
* 北斗星（1976）
* 豪俠（1978）飾 青衣
* 碧水寒山奪命金（1980）飾 路天君
* 鹿鼎記2神龍教（1992）飾 陳近南
* 東京審判 (2006) 飾 中國特使
* 三國之見龍卸甲（2008）飾 曹操

## 拎
* 劉松仁個人網站「松居」
* 松爹爹
* 劉松仁論壇
* 

類:香港電視男演員

類:香港甘草男演員
愛情虛構故仔

**愛情虛構故仔**（），又叫**愛情故仔**或者**言情小說**，係用角色之間嘅戀愛做劇情主幹線嘅虛構故仔，屬於通俗文學。民國初期嗰時嘅鴛鴦蝴蝶派即係專寫愛情內容嘅一個派系，其中嘅張恨水就好有代表性，到咗現代，台灣同香港嘅愛情小說都有好多，比較出名嘅有張小嫻、席絹、亦舒、岑凱倫、瓊瑤等人。愛情小說好受後生人歡迎，尤其係未婚女姓讀者。

通過愛情小說，唔少後生仔女讀者第一次認識愛情係乜嘢，包括初戀、暗戀、三角戀係乜，當事人嘅內心感受，可以有乜嘢解決方法同結局。

科幻愛情講嘅故仔就設喺未來世界嘅浪漫關係，主題好多時涉及科技點影響人嘅浪漫關係。

愛情虛構故仔嘅英文名叫 。

## 子類型
*當代愛情故仔係指背景設於作者身處嘅時代嘅愛情故仔，係愛情故子當中最大嗰類，出名嘅作品有 1813 年出嘅《傲慢與偏見》－呢個作品圍繞英國鄉紳貴族嘅成長同感情問題（作者身處嘅時代），故仔講男女主角分別性格上有缺點－男主角為人高傲、女主角容易對人評頭品足同產生偏見（角色以及衝突嘅可能性），但及後同對方相處之後，學識克服自己嘅缺點，最後成婚。《傲慢與偏見》呢份作品有陣時因為設喺 19 世紀早期而俾人分類做古代愛情故仔，但原則上，因為個故仔設於作者身處嘅時代，所以算係當代愛情故仔。
*超自然愛情故仔係指故仔當中涉及超自然元素嘅愛情故仔，出名作品有《吸血新世紀系列》，吸血新世紀故仔講一個十零歲嘅人類後生女愛上咗一個成 104 歲嘅吸血鬼，呢隻吸血鬼屬一個飲動物血唔飲人血嘅吸血鬼家族，及後有第個吸血鬼家族嘅成員嘗試傷害女主角（衝突）。呢個故仔屬愛情故仔，因為情節集中於男女主角嘅戀愛關係，同時又涉及咗吸血鬼呢個超自然元素。

## 例子
*好多本木魚書
*好多粵劇劇目
*《美女與野獸》
*《傲慢與偏見》
*《吸血新世紀系列》
*《西廂記》
*《啼笑姻緣》
*《傾城之戀》
*《煙雨濛濛》

## 睇埋
*粵謳
*情詩同埋情歌
*社交舞（探戈）
*芭蕾舞劇
*Pas de deux
*小夜曲

## 參考資料
愛情故事

**愛情故事**，係一段故事內容，主題係愛情，即愛情虛構故仔，亦可以係指：

## 影視作品
* 1991年日本電視劇：《東京愛情故事》
* 1970年美國由同名小說改編嘅電影：《愛情故事》
* 2009年港產片《愛情故事》

## 歌曲
* 1970年美國電影《愛情故事》嘅主旋律：《愛情故事》，由安迪威廉斯主唱
* 孫耀威嘅粵語流行曲《愛情故事》
* 愛情故事 (譚詠麟專輯)

## 文學
*1970年美國作家Erich Segal寫嘅英文小說《愛情故事》
川島芳子

**川島芳子**（），原名**愛新覺羅顯玗**，字**東珍**，號**誠之**，漢名係**金璧輝**。

佢喺北平東四九條胡同34號嘅家俾國民政府軍拉咗，告佢漢奸罪。1947年10月22號佢以「漢奸罪」被判死刑，1948年3月25號佢寫完遺書之後，同日押去北平第一監獄，朝早六點四十五分打靶，死時41歲。
軍火商

**軍火商**係做軍火工業生意嘅商人，包括國防承包商、生產商、貿易商、供應商同經紀。軍火商有國營同私營之分，生意可大可小，不過都受到政府同國際組織關注。而大軍火商會通過插手國際政治，幫自己多做生產。

## 睇埋
* 雷神公司
* 黑星手槍
* AK47
* 鷹派
* 黑市
* 禁運
* 偷運
巴閉

**巴閉**好嘅方面係話一個人好犀利、好威，唔好嘅方面係話一個人好囂張，比如「嘈喧巴閉」噉講。巴閉係印地文bap re bap簡名，聽講最初係以前廣州人同印度人做生意，佢哋成日話「BAPRE, BAPRE！」嘅，個樣好囂張，就用呢個發音變做廣東話嘅一個詞。

## 參考

類:粵語
類:印地文
睥

**睥**（音 ）係種表情，指錄大對眼，用力咁睇住人，眼神帶厭惡；國語叫「瞪」。

成日睥住人嗰啲，有個花名叫「睥睥熊」－取自「bear bear熊」嘅諧音（亦即係食字）。
喪屍

**喪屍**（；）喺傳說當中係指死咗嘅人無咗靈魂，但係識喐，或者一個活人失去咗意識受人控制。呢個概念最初來自中非語言金本杜語嘅nzùmbe/nzumbi一詞，原來嘅意思係死人。後來喪屍又有另外嘅意思，用來形容有啲人無自己嘅思想，話佢哋「形同喪屍」。源於非洲嘅巫毒教信仰，喺現代嘅好多遊戲同文藝作品時有出現。喪屍同吸血鬼或者殭屍，歸類於不死生物。

喪屍原本係海地嘅巫毒教祭祀落毒嚟驅使從事勞役活動。

## 屬性

最初嘅喪屍形象為：
* 唔具有意志、但可以活動嘅死人
* 動作遲緩
* 由海地巫毒教嘅巫師施法形成，並聽命於佢，作為奴隸永遠幫主人做嘢

東方傳說對喪屍、殭屍嘅描述喺細節上有好多唔同，但佢哋都有一啲共同屬性，例如：
* 鍾意食人肉
* 除少數例外，通常只剩低獸性本能
* 具有傳染性，俾喪屍攻擊嘅都可能變成喪屍

隨住喪屍喺現代文學同影視娛樂作品中多次出場，形象日益豐富，被賦予好多新屬性，例如：
* 係由病毒或化學毒物引起嘅人體異變所形成
* 智力低下、行動遲緩
* 少數喪屍身體結構出現特化，動作異常敏捷、力量巨大或者有各種特殊能力。
* 對人類同其他生物有攻擊性，但唔會攻擊同類
* 個頭一被摧毀，身體會永久停止行動。但無論點攻擊其他部分，身驅就算千瘡百孔依然可以繼續行動
* 可能冇觸覺同視覺，但對物體震動（好似聲音）可能會有反應。另外有啲可能會俾生物嘅味道或者氣息吸引。

而家一啲作品強調殭屍嘅攻擊性同傳染性以描繪浩劫題材，有別於早期嘅喪屍傳說，外表多被描述為具嚴重外傷、腐肉、衫破損，面臉僵直而且全身帶有血漬等。

## 巫毒教中嘅喪屍
根據海地巫毒教信仰，「Houngan」或者「Mambo」可以令死者返生，返生之後嘅死者冇自主意識並俾舉行復活儀式嘅人操縱，經呢嗰方法返生嘅死者叫喪屍。但噉並唔係真係死者返生。例如喺海地有好多喪屍傳說，其實係源於當地巫師用藥迷暈受害人後，用迷幻藥同催眠等手段控制嘅害人行動。據描述，巫師會喺受害者啲嘢食或者經常接觸嘅嘢上落毒，令受害者出現「假死」現象。佢哋會喺喪禮之後將受害者嘅屍體掘出嚟，再喺佢個頭插一支木條，破壞其記憶系統。受害者於是失去記憶，對佢哋嘅新主人唯命是從。呢啲喪屍通常喺農地俾人當工人使。

## 近代虛構作品中嘅喪屍

喪屍喺各式各樣嘅恐怖、科幻或者奇幻類文學、電影、電玩、漫畫中屢次登場。喺呢啲作品中，喪屍具有不斷傳染，同化人類嘅能力。由病毒或者化學毒物作為媒介，通常藉住抓傷、咬傷或者寄生蟲喺人甚至動物間傳染，受害者通常會瀕死並轉化成喪屍。喺一啲作品中，轉化嘅現象係死後先出現；而喺另一啲作品中，細胞完全死亡嘅生物唔可以變成喪屍。喺《Resident Evil》，植物都可以感染病毒而成為喪屍。

當代作品對喪屍嘅設定始見於科幻小說《The last of us》中嘅「吸血鬼」。書中嘅「真吸血鬼」並唔似西方傳說中嘅吸血鬼，書中嘅「疑似吸血鬼」反而同西方傳說中典型嘅「吸血鬼真祖」相似。確認近代喪屍形象並有深遠影響嘅係恐怖電影《活死人之夜》，呢部作品中嘅喪屍行動遲緩、智力低下、成群出現並攻擊活人，俾佢哋咬傷嘅人都會變成喪屍。後來好多恐怖作品都沿用噉嘅設定。

對於影視作品嚟講，喪屍形象嚟自冇複雜嘅歷史背景或者森嚴嘅社會等級嘅非洲文化，唔需要吸血鬼真祖、吸血鬼貴族等複雜嘅設定，更接近活死人嘅本來面目。

喺電子遊戲中出現喪屍、吸血鬼等不死生物一般係為咗營造恐怖氣氛。尤其係日本嘅恐怖題材電子遊戲經常出現人類同喪屍對抗嘅劇情，歐美地區嘅動作射擊遊戲有時亦出現喪屍角色。以喪屍、外星生物等虛構生物作為敵方角色可以避免出現武力傷害人類嘅暴力場面。電子遊戲中嘅喪屍通常被設定為俾病毒惹到，源頭嚟自企圖利用喪屍或者病毒作為生物武器嘅集團或者機構，最終造成人類浩劫。
## 類似生物

*吸血鬼
*骷髏妖
*食屍鬼
*巫妖
*殭屍
*科學怪人
*無頭騎士（Dullahan）

## 拉雜相關
*哲學喪屍
*恐怖谷

## 攷

## 拎
*The Undead, *[[TV Tropes]]*.
翠麗花園 (上水)

**翠麗花園**係由香港房屋委員會發展嘅私人參建居屋，喺香港新界上水鳳南路9號，總共有六棟樓，1990年起好。

呢個屋苑喺居者有其屋第十一期甲、第十一期乙開賣，嗰時嘅開賣價介乎港幣$237,100 - $414,500。

## 屋邨資料

## 參考
食字

**食字、諧音（英語：homophonic pun）**係攞啲字嘅諧音嚟達到一啲語言上嘅效果，例如搞GAG。通常係用廣東話裏面嘅同音字或近音字嚟食字，再叻啲嘅可以食埋普通話字、英文字或者其他語言嘅字。有時，同一個字唔同時代有唔同意思，可能有特別暗示，有時當做密碼用。

## 例子
食返廣東話同音字：
* 蝦人 → 蝦仁
* 妄求 → 網球
* 咩 → 孭
* 花式溜冰 → 花識溜冰
* 聖母馬利亞  → 姓武馬利亞
* 雪芳蛋糕 → 說謊蛋糕
* 章子怡 → 張紙移／將紙移
* 八千 → 白痴
* 蠍子王 → 揭紙王
* 慈善 → 黐線
廣東話字食英文字：
* 伊斯蘭教 → EC難教 
* 老師 → 老C

阿拉伯數字食廣東話字：
* 5354 → 唔三唔四
* 7788 → 七七八八
* 3624 → 三六易食（食狗肉合法時代發明）
* 520 → 唔要你，而普通話解意做我愛你
* 689 → 暗示無用之徒（無𨳍用）
* 777 → 唔係話佢「好有用」，其實暗示「好𨳍」
* 1428 → 一世易發（一世人容易發達）

英文字食普通話字：
*Spiderman → 失敗的man

### 普通話
*普通話 → 講得都好普通
*劉德華 → 溜得滑牌改錯水
* 瀉停封 → 謝霆鋒
*劉德華 → 留（學）德（國）華（人）

## 睇埋
* 無聊IQ題
* 密碼
* 空耳
* 火星文
長青邨

**長青邨**（Cheung Ching Estate）係香港青衣島上第一條公共屋邨。佢響島上東面山上，1974年開始興建，1977年入伙。長青邨係甲型公屋。屋邨辦事處設響青槐樓，現由宜居物業管理有限公司負責屋邨管理。

長青邨當初係青衣新區公共屋邨第一期，其後二三四五期，則命名為長康邨，同長青邨分開管理。

長青邨地方行政上歸入葵青區。

## 地理
長青邨響青衣島東岸山上，東望葵涌青洲以及葵涌貨櫃碼頭同醉酒灣，同對岸隔個藍巴勒海峽。有青衣大橋同葵青橋駁去對岸。

由於響山上，八棟樓高低位置差異好大，佈置比較分散，可分成三個部份。一係南面山腰，原本係一個細啲山頭，高268呎。二係中間山頂，高約莫三百幾呎。三係北部山谷，高約二百呎樓下。

長青邨有四條路圍住，東北有青衣鄉事會路，東南有青衣路，西面係青康路，北面係涌美路。邨西北係長康邨，兩條邨係隔籬鄰舍。

長青邨山石堅而硬，全部係花崗岩。開山闢路都以爆破方法，全邨到處可見爆石而成嘅峭壁。

## 史
未有長青邨之時，因為係山頭，未見經傳有人於此定居。長青邨南面山腳，近海之處，係一個叫大灣嘅地方，有村民居住。而西面有細山一谷，亦有同名村落，有人定居。而北面山谷個位，有名下高灘，相信都有過村落。

山上曾經有過墓，建於大明。及後其後人聞得香港政府會開山發展，急忙遷葬墓穴於他處。

1960年代，香港政府，將原本響港島同九龍市區嘅重工業，遷入青衣島南部同西部。其中將長青邨現址南面大灣填海，填地做油庫。同時間，島上幾間大商家同政府達成協議，由商家夾錢起橋，起好之後交畀香港政府。香港政府亦計劃將荃灣衞星城市範圍，擴大到青衣島。打算第一步由大橋起，起公共屋邨。

1974年，青衣大橋落成。隨即起長青邨，由1977年到1979年，一共起咗七座。落成時間順住南向北。

首先落成一批係南面山腰三棟，即係**青槐樓**，**青榕樓**，同**青葵樓**，全部1977年入伙。響青葵樓同青榕樓之間，重有長青邨商場，包括街市同停車場。

青槐樓早年設有派出所，有警察駐守。而青槐樓側邊嘅露天停車場，亦長青邨第一個巴士站兼巴士總站。

跟住落成係山頂兩座，即係**青松樓**同**青柏樓**，都係1977年落成。除咗樓同商場，同時間重有四邑商工總會嘅陳黎繡珍紀念學校同埋顯主女修會嘅郭怡雅神父紀念學校。

北部山谷一帶，**青梅樓**喺1978年入伙，而**青楊樓**則響1979年入伙。同期間另有衞理信小學同佛敎葉紀南中學。

由於長青邨擴展到七座樓，長青巴士總站亦青槐樓，向北搬到青康路現址。而南面三座，響長青邨商場外，另設巴士站。

為咗配合青衣塘填海，原本塘上嘅水上人，香港政府要諗辦法安置。最後房屋署響青葵樓側邊，起多棟**青桃樓**。

由於青衣新區多咗咁多人，政府亦安排志願機構建立社區服務。首先，香港基督敎女青年會，1980年左右，響青榕樓地下建立**青衣社會服務處**，而之後香港小童羣益會，亦響青葵樓二字樓建立**長青兒童中心**同埋**長青兒童圖書館**。而幼兒服務，有四字樓嘅**青葵幼稚園**同三字樓，香港挪威信義會嘅**長青托兒所**。

而巴士總站則邊，長青社區中心，亦響1985年左右落成。主要搬入有香港基督敎女青年會，長青幼稚園同埋長青社會服務處，下設圖書館同自修室。

## 樓
長青邨有八棟樓，當中七棟係1970年代嘅樓，唯獨青桃樓係1980年。長青邨樓按青字加樹名而名。

青槐樓，青榕樓，青松樓，青柏樓，青梅樓同青楊樓，全部係雙塔型。而青葵樓同青桃樓，都係舊長型，外牆鋪有紙皮石。

雙塔型樓，分成兩四方型通心塔，中間有電梯大堂相連。一邊廿四層，一邊廿二層。

按地勢高低，分成上四座同下四座。下四座把南部嘅樓，最初只有青槐，青榕，同青葵，叫下三座。後尾加入青桃，叫下四座。而上四座指青松，青柏，青梅，同青楊。

## 出面網站
* 房屋署長青邨資料
* 荃葵青社區及交通網
* 荃葵青交通總站巡禮 - 長青
Windows Live Hotmail

**Windows Live Hotmail**，以前叫做**MSN Hotmail**，簡稱**Hotmail**，係微軟嘅一項免費線上電郵處理服務，係微軟Windows Live線上服務套件嘅一部份。而今正式叫做 **Outlook.com**。

## 史
Hotmail喺1995年由Sabeer Bhatia同Jack Smith創建，到咗1996年6月4號美國獨立日正式啟用，最初Jack Smith特登要 ｢HoTMaiL｣ 入面嘅 HTML 四個字母特登寫大楷，意思係可以用 HTML（即係用瀏覽器）就可以睇同發電郵，唔使用特別嘅軟件。

1997年微軟用4億美元買咗Hotmail，將佢整合到MSN服務平台入邊。之後，微軟將Hotmail服務喺全球多個國家同地區本地化之後推出，喺1999年2月份擁有咗超過3千萬嘅用戶，成為世界最大嘅網上電郵服務。 

以前Hotmail喺安全性方面唔夠完善，有多次受到黑客嘅攻擊。1999年8月一個黑客組織好輕鬆嘅就盜走咗其他國家嘅電郵帳戶，2001年8月又有個24歲嘅黑客寫咗幾行代碼就搞到咗電郵帳戶同個人資料（比如話信用卡冧巴）。

2005年微軟以測試以代號 ｢Kahuna｣ 嘅Hotmail嘅升級系統，跟住落來將MSN服務平台升級咗改名做Windows Live，而Hotmail就改成咗*Windows Live Mail*。11月1號微軟將改成*Windows Live Mail*之後嘅第一個測試版同Windows Live服務平台一齊推出。

2007年2月開始微軟宣佈唔會取消Hotmail呢個產品叫法，呢個時期佢哋喺Hotmail加入咗最新嘅Ajax技術，同時免費提供畀用戶嘅電郵空間容量升級到5GB，並且支持收發其他電郵比如話Gmail嘅郵件。到咗2009年初，Windows Live Hotmail推出咗“不斷增長的存儲空間”，電郵嘅儲存空間會根據需要而不斷增加，即係話以後電郵嘅儲存容量唔會再有限制。

## 可以申請到嘅域名形式

## 參考


## 拎
*香港MSN/Windows Live官方部落格'''MSN HK FYI'''Email分類
梁靜茹

**梁靜茹**（，）係馬來西亞華人女歌手，籍貫廣東省順德，喺森美蘭州出世，佢嘅英文名Fish係因為「茹」呢個字喺廣東話入邊同「魚」發音相同。通過歌唱比賽俾李宗盛發掘，喺1999年正式出道出唱片。

## 拎
*梁靜茹本人自設Facebook
*梁靜茹個人網誌@痞客邦
*梁靜茹官方網站
世界人口

**世界人口**係指地球上喺某一時間嘅人口總和。 

根據美國人口普查機構嘅調查顯示，全世界人口喺2019年，已近77億。據某啲估計，世界上年齡係15至24歲嘅人口大概有10億。

## 參考
* World Population Information（世界人口數據）
馬利亞

**馬利亞**（**瑪莉亞**）係外文 Maria 或 María 嘅譯名。可以係：

*馬利亞 (人名)

## [[聖經]]人物
*聖母瑪利亞
*抹大拉馬利亞

## 人
*小澤瑪利亞，日本鹹片女星
*Maria Cordero（肥媽），香港歌手

## 颱風
*瑪莉亞，未用嘅颱風名

## 獸
*瑪利亞，荔園動物園嘅西伯利亞虎

## 歌
*Smile Again 瑪利亞，張學友首歌

## 睇埋
*馬利
*撒馬利亞
電台司令

**電台司令**（，中文又叫做**收音機頭**）係1986年喺英格蘭牛津組成嘅另類搖滾樂隊。最開始佢哋叫 **On a Friday**，1989年佢哋先正式將自己鍾意嘅樂隊 Talking Heads 嘅歌名 Radio head 做隊名。電台司令由 Thom Yorke（主唱，節奏結他同鋼琴）、Jonny Greenwood（結他、鍵盤、其他樂器），Colin Greenwood（電貝斯），Ed O'Brien（結他同和聲）同 Phil Selway（鼓手）。佢哋最有影響力嘅歌曲係 *Creep*，後來有超過三十個有名嘅搖滾音樂人同樂隊翻譯咗呢首歌，比如話The Cure、Korn、Bob Dylan等人，香港嘅 at17 都有翻唱過。

## 拎

* 電台司令官方網站
古國

**古國**係唐字，可以指：

*有長歷史嘅國。
*遠古嘅國。
*部落之間嘅聯盟，亦叫酋邦。

## 註
清麗苑

**清麗苑**（Ching Lai Court）係由香港房屋委員會發展嘅居者有其屋屋苑，喺香港九龍荔枝角呈祥道同埋葵涌道交界，近瑪嘉烈醫院，總共有七棟樓，喺1981年起好，係香港最早起好嘅居屋屋苑之一。 雖然屋苑地理上喺葵涌南面，但係行政上屬深水埗區，而唔係葵青區。

同一般居屋唔同，清麗苑所有單位都唔使補地價，而且一律都可以喺公開市場自由轉讓。

## 屋苑資料

## 參考
托盤

**托盤**係裝嘢食餐具嘅一個盤，佢比一個斗大，常見嚮快餐店同飛機餐，方便一客客分配，有條理。
少昊

**少昊**，**昊**又作**皞**、**皓**、**顥**，又稱青陽氏、金天氏、窮桑氏、雲陽氏，或稱朱宣，係傳說人名，亦可以係族名，亦係方國名。根據近年考古，大汶口文化陶片上有炅字或炅山字等組合，應為昊嘅原字，應為少昊之國嘅地方。及後龍山文化，亦係少昊國嘅轉變。到咗龍山文化末期，少昊國亦漸漸衰亡，畀其他方國取代。

## 傳說
有說為古五帝之一。相傳姓姬，名摰（亦作質），係黃帝嘅仔，生於窮桑（今日山東曲阜北），係上古東夷族首領。傳說佢繼承到太昊嘅德行，故稱**少昊**或**小昊**。東夷族以雀為族徽，佢曾經以雀做官名，並設有管理手工業同農業嘅官。活動於山東西南部一帶，擅於治水同農耕。

## 紀念
今有少昊陵，位於今日山東曲阜市城東舊縣村。

## 註
低腰褲

**低腰褲**係條褲條腿好低或者裁縫時冇腰嘅，裝出嚟着上身，露曬條腰出嚟見人，效果係為咗性感。
羅湖區

**羅湖區**（）係深圳市六個區嘅其中一個。呢個區喺經濟特區嘅範圍入邊，同福田區、寶安區、龍崗區重有鹽田區連住，喺羅湖區南邊深圳河嘅另一邊就係香港。1979年10月呢個區成立，係深圳第一個成立嘅區，而鹽田區係1997年11月先從羅湖區分咗出去嘅。1990年10月25號，中國大陸嘅第一間麥當勞喺羅湖區開張。

## 行政規劃
*南湖街道
*桂園街道 
*黃貝街道 
*東門街道 
*翠竹街道 
*筍崗街道
*東湖街道
*蓮塘街道
*東曉街道
*清水河街道

## 公共設施
### 資源
水資源：

* 深圳水庫

### 教育
主要嘅高中：

* 深圳中學
* 羅湖外語學校
* 翠園中學
* 濱河中學

### 醫療
主要嘅公立醫院：

* 深圳市人民醫院
* 深圳市東湖醫院
* 深圳市羅湖區人民醫院

### 交通
主要幹道：

* 人民南路
* 沿河南路
* 深南東路
* 東門南路
* 文錦路
* 春風路
* 泥崗路
* 羅沙公路

### 公共運輸
比較重要嘅大巴路線：

* 1 　火車站←→東湖客運站
* 12　火車站←→下梅林／福田農批市場
* 17　火車站←→水庫
* 38　火車站←→香梅北
* 82　火車站←→草埔（理想新城）
* 83　火車站←→布心
* 101　火車站←→動物園
* 102　火車站←→下梅林（福田農批市場）
* 204　建設路（三島中心）←→蛇口（松湖）
* 205　火車站←→鹽田一村
* 206　建設路（三島中心）←→布吉（麗湖花園）
* 215　火車站←→下沙
* 300　建設路←→觀瀾鎮
* 302　火車站←→龍華（美麗365花園）

中巴：喺2006年6月30日已經全部取消晒

深圳地鐵1號線：

* 羅湖站（喺深圳火車站）、
* 國貿站（喺人民南商圈）、
* 老街站（喺東門）、
* 大劇院站（喺地王商圈）。

## 拎
*深圳市羅湖區電子政務網
恩平道

**恩平道**（**Yun Ping Road**），係香港島銅鑼灣嘅一條名店街，嚮啟超道同禮頓道之間，沿路經過希慎道、公理堂、民安廣場、友邦中心、嘉蘭中心、利園1期、希慎中心咁，全部地鋪都係賣貴價貨，好似LV、CJ咁。

## 街名
恩平係廣東新會附近嘅地方，恩平道得名於此。
啟超道

**啟超道**（**Kai Chiu Road**）係香港島銅鑼灣一條人流最多嘅街，佢係香港時代廣場同香港崇光百貨呢兩個地標之間畫出嚟嘅一條行人捷徑。沿路全部地鋪都係賣時尚產品，包括SASA、G2000、周生生咁。

## 街名

梁啟超係清末民初名人，鄉下嚮廣東新會。而利希慎家族係香港啟超道嘅地產開發商（大業主）。利希慎係梁啟超個同鄉。
四方街

**四方街**（**Square Street**）係香港島上環嘅一條街，成曲尺形，嚮上環荷李活道對上，樓梯街嘅西邊，太平山街嘅下面，東街嘅東邊。

揸車去卜公花園、居賢里、上環新會商會學校、普慶坊，四方街係必經之路。四方街嚮上環文武廟西邊隔離，幾十年以前好熱鬧，而家成返幾間老字號，靜中帶旺，同以前好大對比。

## 出面網頁

* 上環四方街 - 新舊對照
將軍澳循道衞理小學

**將軍澳循道衞理小學**座落於香港將軍澳65區唐俊街15號，係香港循道衞理聯合教會喺2004年創辦嘅一間政府資助小學（免學費），學校教學樓高四層，係全香港第二間四合院校園。至2008年12月，有四十幾個先生同七百幾個學生。

## 拎
* 將軍澳循道衞理小學
底褲

**底褲**，喺香港嘅人又叫佢做**底橫**或者**底底**、喺江門四邑地區嘅人叫**雀籠**，東莞同廣東客家地區嘅人叫**兜**，係褲嘅一種，童言為**嘜嘜**，通常着嚮底，包住個囉柚同性器官。底褲有吸汗同保暖嘅作用，係為個人衞生而着嘅。

## 材質
* 棉花
* 竹炭
* 蠶絲

## 種類
* 三角褲
* 孖煙囪
* 丁字褲
* 囊袋內褲
* 平口內褲
* 孕婦內褲
* 低腰內褲
* 運動內褲
* 後空型內褲
* 前開式內褲

## 睇埋
* 底衫
* 肚兜
* 走光
* 裙底春光
* 賣底褲
* 冇着底褲
你

**你**（nei5），是代名詞，第二人稱。文言有**儞**，**爾**，**汝**。通常講嘢嘅人，稱呼自己做【我】，對住另一人講嘢，就稱呼對方做【你】。眾數來講，對象多過一個，就叫**你哋**，文言就叫**汝**。

## 變化
有啲話，個你字有分數量、性別同埋格。格即係按句意，唔同位有唔同讀法或者寫法。例如德文，「你打我」個你就寫du，叫主格。「我打你」個你，就寫dich，叫受格。「我送架車你」、「我送架車畀你」個你，寫dir，叫與格。而「你隻貓」或者「你嘅貓」個你，就寫dein，叫屬格。

廣東話來講，冇變化可言，所有都係加字補意思。例如【你】由單數一人，變眾數多人，只不過係加個【哋】字，叫**你哋**。嚴格來講，廣東話都冇分格，勉強只有屬格，即係你後面加嘅，變成**你嘅**，好似「你嘅貓」咁。但有時可用數詞代，好似「你隻貓」。有時甚至可以唔用，例如「你老母」。眾數受格寫叫**你哋嘅**，好似「你哋啲功課」咁，用法完全同你一樣。反身格方面，加自己一字，叫【你自己】，通常係強調動作加諸自己或者自己嘅嘢身上，例如「你打你自己」，「你使你自己（嘅錢）」。

## 寫法
【你】係【儞】嘅減筆，而【儞】係由【爾】分出來，專代表人稱。即係話，【你】即係【爾】。你字保留鼻音/n/開頭，而廣東話爾字，經年累月，失卻鼻音，讀/ji/。而文言【汝】字，古音係同【女】字一樣，廣東話變到冇鼻音，讀/jy/。所以佢哋可能同源。

廣東話入便，代名詞眾數，就加個哋，即係我哋、你哋、佢哋同人哋，個哋字唔會用喺其他名詞上。哋字可能係文言等字變音，文言有我等、爾等、人等。

## 敬稱
有時叫人做【你】係太隨便，會用一啲婉轉嘅字代替，以示尊重。例如，叫閣下、貴客。或者用職業嚟稱呼，好似先生、醫生咁。又或者用親屬稱呼，好似爸爸、細佬咁。有時可以夾埋一齊用，好似「先生你」咁。文言嘅子，都係類似用法，甚至見於殷代。

而受格上，喺對方親人加特敬稱，最常見係「令乜乜」，加個令字，以尊重對方同佢家人。好似令尊翁、令壽堂、令郎咁。

## 其他話比較
同廣東話同系嘅，好似官話、潮州話、上海話咁，多數都係唐字古文爾同汝出來。

### 官話
官話單數用**你**，眾數叫**你們**。受格用的字跟後，變成**你的**同**你們的**，官話借「的」字替咗文言嘅「之」字，係種借字。你們合音叫**您**，亦用來做敬稱，因爲經已係眾數，文法上無**您們**呢個字。

### 英文
英文嘅你字叫you，冇分單數眾數。查實舊時有分，單數係thou，眾數係you。因爲受法文影響，用眾數叫人尊敬啲，就用you。日月推移，thou越用越少，家下幾乎唔用咁滯。英文雖然係印歐語系，但名詞簡化到冇格可言，淨返代名詞重有啲格。

### 德文
德文格有變化，眾數亦用來做尊稱。

### 日文
日文嘅你字冇分格，但有唔同尊稱。單數係貴方，假名寫あなた，而眾數係貴方達，假名寫あなたたち。
順利天主教中學

**順利天主教中學**（英文：**Shun Lee Catholic Secondary School**）係位於香港九龍順緻苑嘅一間英文中學，1982年成立。校訓係「悅樂主心」，宗教信仰係天主教。

## 出面網頁
*順利天主教中學
華萊士蘇薩

**華萊士蘇薩**（**Wallace Souza**，全名**Francisco Wallace Cavalcante de Souza**，）係巴西嘅電視節目主持人同政治人。2009年10月，佢涉嫌為咗佢主持嘅犯罪節目「自由頻道」嘅收視率，組織黑幫買兇殺咗九個人，然後等自己節目嘅拍攝組將呢啲謀殺案當做節目來做。2009年10月9號，本來走咗路嘅佢向差館自首。

佢喺2010年7月27號心臟病發死咗。

## 參考
晉文公傳奇

《**晉文公傳奇**》（）係香港無綫電視1989年拍嘅劇集，全劇共20集，監製蕭顯輝，主要演員有黎明、羅慧娟、郭秀雲、李中寧、黃子揚、歐陽震華等。主題曲《飛渡煙雨間》由盧東尼作曲，簡寧填詞，黎明主唱。

呢部劇集拍完之後，從未喺香港電視頻道播放，只係響海外發行錄影帶、DVD光碟。

## 故事講啲乜
晉國諸侯獻公育有三個仔申生、重耳、夷吾。申生好醫術，對繼承爵位嘅事並唔著急，而夷吾則不及重耳賢能，而且生性兇殘暴戾，佢為求得到世子之位，不惜出毒招傷害重耳。重耳為咗避免兄弟相殘，毅然出國遊歷。

重耳應邀出席諸侯大會，途中邂逅秦國懷嬴公主，情絲互結，可惜生逢亂世，未能成眷屬。獻公駕崩後，奸妃驪姬專政，力舉佢個仔奚齊做國君，為朝中大臣所不容，引起內亂。夷吾得到秦穆公之助回國稱君。夷吾登基後仍恐重耳回國爭位，故出盡辦法對付重耳，並下令將懷嬴下嫁其太子圉，令重耳大受刺激。

重耳為避免夷吾之加害，逃亡到赤狄國。佢唔單只被國王重用，更娶得季隗公主做妻子，聲勢日隆。重耳獲悉夷吾治國無道，晉國法政大亂，百姓生活響水深火熱之中，遂率軍大舉回晉。究竟佢最後能否大義滅親，拯救犂民，成為晉國嘅霸主呢？

## 演員表

*黎明 飾 晉文公重耳
*羅慧娟 飾 懷嬴公主
*郭秀雲 飾 季隗公主
*黃子揚 飾 晉惠公夷吾
*歐陽震華 飾 趙衰
*馬宗德 飾 魏犨
*陳榮峻 飾 介子推
*黃新 飾 晉獻公
*李中寧 飾 申生
*梁家俊 飾 奚齊（幼年）
*黃澤民 飾 奚齊（壯年）
*劉桂芳 飾 驪姬
*光毅 飾 勃鞮
*陳中堅 飾 狐突
*江寧 飾 里克
*楊子韜 飾 梁五
*承恩 飾 宋襄公
*黃天鐸 飾 周襄王
*王偉 飾 齊桓公
*麥天恩 飾 秦穆公
*譚一清 飾 楚成王
*黎冠成 飾 公子昭
*馬小虎 飾 太子圉
*楊美儀 飾 姜兒公主
*曾慧雲 飾 月影
*李桂英 飾 叔隗
*葉天行 飾 哈丹
*鮑方 飾 華宇
*凌志華 飾 幺兒
*馮瑞珍 飾 介子推母
*陳均榕 飾 老竹
*凌漢 飾 公孫枝
*蔡雲 飾 管仲
*李成昌 飾 百里奚
*焦雄 飾 豎刁
*駿雄 飾 開方
*陳國權 飾 易牙
*梅蘭 飾 驪姬侍婢
*胡櫻汶 飾 小圉
*朱剛 飾 驪戎侯
*馮志豐 飾 驪戎世子
*曾守明 飾 赤龍將軍
*鄭藩生 飾 君冒
*韓俊 飾 扁鵲
*陳月茹 飾 允姬
*招浩東 飾 吳大人
*白文彪 飾 楚侯
*何璧堅 飾 衛侯
*呂劍光 飾 鄭侯
*黃成想 飾 諸侯
*陳勉良 飾 諸侯
*黃建峰 飾 諸侯
*石毅魂 飾 大臣
*林健輝 飾 大臣
*區嶽 飾 大臣
*陳紹良 飾 大臣
*許堅信 飾 縣官
*黃一飛 飾 縣官
*劉志雄 飾 父親
*黃志偉 飾 兒子
*黃鳳琼 飾 歌姬
*麥皓為 飾 齊國大使
*曾健明 飾 齊國將軍
*鄧汝超 飾 小店老闆
*葉麗霞 飾 小店老闆妻
*梁雄 飾 老闆
*羅鴻 飾 店小二
*劉應龍 飾 店小二
*周煥培 飾 店小二
*單劍圖 飾 哈丹手下
*林家棟 飾 趙衰手下
*戴少民 飾 赤龍手下
*馬建聰 飾 赤龍手下
*薛峻 飾 山賊
*麥子雲 飾 山賊
*潘文柏 飾 山賊
*凌禮文 飾 大夫
*譚兆明 飾 獄卒
*黃宗賜 飾 獄卒
*吳瑞庭 飾 獄卒
*陳立熙 飾 門衛
*張帆 飾 門衛
*田永加 飾 隊長
*張偉生 飾 兵士
*潘德銓 飾 兵士
*周天得 飾 兵士
*陳漢華 飾 兵士
*陳國光 飾 兵士
*梁志明 飾 兵士
*張樂添 飾 兵士
*徐寶麟 飾 兵士
*羅樹淇 飾 村民
*陳潔儀 飾 族人
*梅智清 飾 族人
*關詠荷 飾 族人
*黃潔冰 飾 族人
*王華威 飾 賓客
*黃志祥 飾 賓客
*黃英耀 飾 將軍
*鍾華東 飾 將軍
*莊國輝 飾 將軍


## 參考
斯蒂芬蓋特利

**斯蒂芬蓋特利**（，全名**Stephen Patrick David Gately**，）係愛爾蘭歌手同演員，愛爾蘭流行男子音樂組合男孩地帶嘅主唱之一。2009年10月10號，佢喺西班牙馬略卡島度假嗰陣突然死咗，得33歲。佢係同性戀。

## 出面網頁
眾坊街

**眾坊街**（Public Square Street），原本叫**公眾四方街**，係香港一街，喺油蔴地榕樹頭側邊，呈東西向，橫過多條主要街道。原本由山通到海，今下畀西九龍填海區所隔。

## 地理
眾坊街全條都響油蔴地平地同填地之上。街東起京士柏山西壁山腳底，石壁街樓梯開始。向西橫過彌敦道、廟街、上海街、新填地街、澄平街，到渡船街為止。

## 歷史
眾坊街一帶，原本係油蔴地淺灘。水上人灣舶此灘，亦有唔少人來呢度做生意，1841年之前重起埋天后廟，叫油蔴地天后廟。廟前地，因有幾樖榕樹遮陰，所以叫榕樹頭。因係廟前榕樹頭笪地，英國人就形容為Public Square，即公眾廣場咁解。

1860年，英國由大清手上正式得到九龍半島，無耐就發展尖沙嘴同油蔴地。1864年，英國將尖沙嘴村落搬來廟條。1878年，香港政府將呢劃做廣場。1887年，當時香港政府響榕頭頭側邊，起咗條街，叫Public Square Street。啲師爺因為譯名水平唔高，將佢直譯公眾四方街。

油蔴地填海，公眾四方街響填地上，一直伸長到海邊。街尾一直係去中環嘅碼頭。去到二十世紀八十年代，公眾四方街呢個怪名，終於改名為眾坊街。

## 名勝
眾坊街首名勝，當然係油蔴地天后廟，以及榕樹頭。另有，梁顯利社區中心，以及隔籬油蔴地差館。屋邨駿發花園，裏面有百老匯電影中心。晚上榕樹頭有夜市，有好多小販擺賣。

眾坊街頭，可以行樓梯上京士柏山。

## 註

## 睇埋

* 坊眾
* 街坊
* 四方街
劉劭希

**劉劭希**（）係臺灣客家流行歌手，臺中東勢人，作過《》（2001年）、《》（2002年）、《》（2003年）。攞過金曲獎最佳專輯製作人、最佳客語演唱人獎。劉劭希重發起客家新音樂運動。

## 參考

類:臺灣作曲家
類:臺中人
現代語言

**現代語言**（**Modern language**）係指而家重有人類社群用喺生活入邊交流嘅語言族群。喺德文入邊對應嘅詞係Lebende Sprache，意思係重「存在，活緊」嘅語言，相對於已經快要滅絕，或者無人用喺日常交流嘅語言（toten Sprachen）。
流行音樂

**流行音樂**（**Popular music**），又叫**流行歌**、**流行曲**，係指以大眾嘅接受度同傳播為主，相對於以藝術性為主嘅音樂類型。一般嚟講流行音樂都會有商業化運作，比如話去除咗大眾接受唔同嘅元素。流行音樂嘅風格無限制，包括流行搖滾、爵士樂、電子音樂甚至古典音樂呢啲類型嘅音樂都可以喺商業運作下成為流行音樂。

## 搞清楚
喺中文入邊，講到流行音樂（Popular music）時一直會寫成Pop music，其實嚴格嚟講Pop music對應嘅中文係波普音樂，係1950年代中期喺搖滾樂基礎發展而來嘅另一種音樂嘅風格。
世界音樂

**世界音樂**（**World music**）係指世界各個地區國家獨有嘅傳統音樂同民間音樂，喺1980年代呢個概念興起，開始對流行音樂產生咗影響。

## 參考
世界音樂文化（嚴瑞祥）
榮福中心

**榮福中心**（Wing Fok Centre）係座香港居屋屋苑，喺新界北區粉嶺聯和墟，總共有六棟樓，1994年入伙，私人機構參建。

## 資料

## 參考
馬科

**馬科**（**Equidae**）係哺乳動物入邊奇蹄目嘅一個科，而家馬科入邊只剩低馬屬一個分屬。雖然係咁講，馬科動物依然係而家奇蹄目當中種類同數目最多，分布最廣，最為人所熟悉嘅。史前馬科曾經廣泛分布喺美洲、歐亞大陸同非洲，其中，美洲一直被視為馬科嘅演化中心。現代馬科分布喺歐亞大陸同非洲，成員包括馬、驢同斑馬，大多數野生品種都屬於瀕危物種。

## 進化
馬嘅直系祖先，係始新世前期（5500萬年至4900萬年前）分佈喺北美洲到歐亞大陸，被稱為**蹄兔獸**嘅柴犬科動物。佢哋當時住喺森林裏面，以食灌木嘅葉為主。同而家嘅馬最大嘅分別，係佢哋嘅前腳有4隻腳趾，後腳有3隻。

去到始新世完嗰時佢哋都銷聲匿跡，由間馬或中馬取代，佢哋係一種同羊差唔多大細嘅馬種。直到漸新世初期，間馬進化成買內馬，呢種馬到中新世末絕種後，再由上新馬同新三趾馬兩種馬代替。但新三趾馬活到更新世就死晒，淨底上新馬，經過進化，變成而家我哋所識嘅現代馬。

原本住响北美洲嘅現代馬本來死清光，但後嚟又再由西班牙引入嚟，野化後再喺北美洲草原上奔馳。

## 分類

* **目 ''[[奇蹄目]]***，† 表示已[[絕種]]
** 科：*'馬科**
*** 亞科 †始祖馬亞科（Hyracotheriinae）
**** 屬 †''Epihippus''
**** 屬 †''Haplohippus''
**** 屬 †''Heptaconodon''
**** 屬 †始馬屬（''Hyracotherium''，possibly [[Paraphyly|paraphyletic]] with some species belonging to the family †[[Palaeotheriidae]]）
**** 屬 †''Orohippus''
**** 屬 †''Xenicohippus''
*** 亞科 †安琪馬亞科（Anchitheriinae）
**** 屬 †中新馬屬（''Anchitherium''）
**** 屬 †''Archaeohippus''
**** 屬 †''Desmatippus
**** 屬 †''Hypohippus''
**** 屬 †''Kalobatippus''
**** 屬 †''Megahippus''
**** 屬 †間馬屬（''Mesohippus''）
**** 屬 †中馬屬（''Miohippus''）
**** 屬 †''Parahippus''
**** 屬 †''Sinohippus''
*** 亞科 [[馬亞科]]（Equinae）
**** 屬 †買內馬屬（''Merychippus''）
**** 族 †Hipparionini
***** 屬 †''Eurygnathohippus
***** 屬 †三趾馬屬（''Hipparion''）
***** 屬 †''Hippotherium''
***** 屬 †''Nannippus''
***** 屬 †新三趾馬屬（''Neohipparion''）
***** 屬 †偽三趾馬屬（''Pseudhipparion''）
**** 族 Equini
***** 屬 †''[[Astrohippus]]''
***** 屬 †''[[Calippus]]''
***** 屬 †**恐馬**（Dinohippus）**
***** 屬：**馬屬**（22種，7 extant）
***** 屬：†南美土著馬屬（更新馬屬）（*Hippidion*）
***** 屬 †*Onohippidium*
***** 屬 †上新馬屬（*Pliohippus*）
***** 屬 †*Protohippus*
*** 屬 †*Acritohippus*
*** 屬 †*Eurohippus*
*** 屬 †*Heteropliohippus*
*** 屬 †*Parapliohippus*
*** 屬 †*Proboscidipparion*

## 資料來源
驢

**驢**係一種家養動物，全世界都有人養，屬於哺乳動物奇蹄目嘅馬科入邊，通常認為非洲野驢係驢嘅祖先。

## 睇下
*《驢皮公主》
平原斑馬

**平原斑馬** 係奇蹄目馬科下斑馬入邊嘅一挺，係東非同南非大草原上分佈最廣嘅一種斑馬。

## 另見
* 馬科
* 南非哺乳動物
細紋斑馬

**細紋斑馬**（；學名：**'），又叫**葛氏斑馬*'（），係[[奇蹄目]][[馬科]]下[[斑馬]]嘅一挺，同另外兩挺斑馬相比，細紋斑馬係最大隻嘅，[[耳仔]]更加長。

== 分類 ==
細紋斑馬同另外兩種斑馬唔同嘅地方係，佢哋較原始嘅外表，行為亦都零些唔同。It was the first zebra to emerge as a species. 佢哋係第一個分類到種嘅斑馬。All members of the family are of the genus *Equus*, but the genus is commonly subdivided into four subgenera; *Equus*, *Asinus*, *Hippotigris* and *Dolichohippus*.同一科嘅第啲成員冚嘭唥都係[[馬屬]]嘅，不過馬屬亦都經常分做四個亞屬：[[馬亞屬]]（*Equus subgenus*）、[[驢亞屬]]（*Asinus subgenus*）、[[斑馬亞屬]]（*Hippotigris subgenus*）同埋[[斑驢亞屬]]（*Dolichohippus subgenus*）。 The [[Plains Zebra]] and [[Mountain Zebra]] belong to *Hippotigris*, but Grévy's Zebra is the sole species of *Dolichohippus''. 平原斑馬同山斑馬係斑馬亞屬嘅成員，而細紋斑馬就單獨劃入斑驢亞屬。In many respects, it is more akin to the asses. 細紋斑馬好多方面都同驢較為相似。Nevertheless, DNA and molecular data show that zebras do indeed have monophyletic origins. 之不過，DNA同分子生物學嘅分析數據就表明斑馬有同驢、馬唔同嘅單一起源。

## 分佈
細紋斑馬分佈範圍喺東非嘅肯雅、埃塞俄比亞同索馬里，重有啲喺肯亞東特卡納（East Turkana）野生動物保護區、Samburu國家自然保護區（Samburu National Reserve）同梅魯國家公園（Meru National Park）。有啲地區嘅細紋斑馬，為咗避開乾旱，會隨季節嘅變化而有規律噉遷移。

## 資料來源
* 《自然珍藏圖鑑叢書：哺乳動物》ISBN 7-5057-2025-2

分類:馬科
山斑馬

**山斑馬** 係三挺斑馬入邊，而家數量最少嘅一挺，分佈喺非洲南部嘅西海岸，屬於瀕危物種。

## 睇埋
* 斑馬
* 馬科
* 南非哺乳動物
攝

**攝**（），又叫**韻攝**（），係唐字聲韻學上，將韻嘅歸類，尤其係中古音《廣韻》**十六攝**（）。凡聲韻學講嘅攝，九成九都係十六攝之一。

攝係統攝嘅意思，源自佛敎，將近韻歸納。攝歸法係只睇韻腹同韻尾，唔理四聲，唔理開合，唔理韻頭，將近韻放響同一攝下面。

## 史
《廣韻》係北宋時期，將《切韻》同《唐韻》重新整理一本韻書。《四聲等子》首先用攝。宋元間等韻學家，將《廣韻》韻目，按以上原則，歸納爲十六攝。

韻攝順序中，陰韻攝分散喺陽韻攝間，初學者齋睇會覺得雜亂無章；遠藤光曉（一九八九）認為係受傳入嘅梵文影響。

## 十六攝
《廣韻》二百零六韻由十六攝統領，如下：

## 註
里約熱內盧

**里約熱內盧**（，意思係「1月嘅河」），簡稱**里約**，細過聖保羅，係巴西第二大城市，1960年之前係巴西嘅首都，屬於巴西東南部嘅里約熱內盧州。話說葡萄牙人發現里約熱內盧嗰陣咁啱係1月，所以就改咗個咁嘅名。

2009年10月2號國際奧委會喺丹麥首都哥本哈根第121屆會議投票決定2016年夏季奧林匹克運動會會喺呢度舉辦，呢一屆奧林匹克運動會亦都係第一次喺南美洲大陸舉行。

## 政治

### 市政府

喺里約熱內盧，行政權由市長同市政府官員代表，按照《聯邦憲法》建議嘅模式去運作。不過，《市有機法》同現行嘅《總體規劃》規定，公共行政必須向市民提供有效嘅工具，俾市民可以行使參與式民主。咁樣，城市被分為多個副市政府，分別由市長直接委任嘅副代表去管理。

立法權就係由市議會組成，議會包括咗51位議員， 係按《憲法》第29條嘅規定，由每四年選出嘅，因為該條款規範咗人口超過五百萬嘅市鎮，議員最少42位、最多55位。 議會負責制定同表決市政府同行政部門嘅基本法律，尤其係參與式預算（Lei de Diretrizes Orçamentárias）。雖然市長有否決權，但反對佢嘅法律嘅表決過程，經常引發行政同立法部門之間嘅衝突。

仲有市議會以外嘅多個市級委員會，佢哋補充咗立法程序同市政府嘅工作。呢啲委員會由各個社會組織嘅代表強制性組成，處理唔同嘅領域—雖然有時佢哋嘅有效性會俾人質疑。現時運作嘅有：文化遺產保護市議會（CMPC）、環境保護市議會（CONDEMAM）、健康市議會（CMS）、兒童同青少年權利市議會（CMDCA）、教育市議會（CME）、社會援助市議會（CMAS）同反毒品委員會。

### 州政府

作為同名州嘅首府，里約熱內盧市亦係州政府所在地。Guanabara 宮殿（以前叫Paço Isabel）位於南區嘅Laranjeiras，係州行政權嘅官方所在地。唔好搞亂咗同位於同一個區嘅Palácio Laranjeiras，嗰個係州長嘅官方住所。

里約熱內盧州立法議會（ALERJ）係州嘅立法機構，位於Tiradentes 宮殿，以前曾經係巴西眾議院所在地。

里約熱內盧州司法法院（TJRJ）係州嘅最高司法機構。雖然法院主要位於市中心，但2013年至2018年7月之間，部分法庭曾經遷往

## 氣候
里約熱內盧屬副熱帶濕潤氣候，全年高溫，一年入面有乾季同濕季，年降雨量喺1500毫米左右。喺5月到11月嘅乾季，由於受副高或者乾燥信風帶控制，氣流乾燥以下沉為主，唔易形成降水；喺12月到4月嘅雨季，由於受赤道低壓帶或者赤道西風控制，降水豐富，降水類型多數係對流雨。

## 圖

Cristo Redentor - Rio de Janeiro, Brasil.jpg|耶穌像
Rio de janeiro copacabana beach 2010.JPG|科帕卡瓦納
Praia.de.fora.jpg|糖麵包山
Rio-Cathedral1.jpg|里約熱內盧聖巴斯弟盎主教座堂
Theatro Municipal Rio de Janeiro.jpg|里約熱內盧市立劇院
Maracanã 2014 e.jpg|馬拉簡拿運動場
Museu Nacional da UFRJ - Quinta da Boa Vista no Rio de Janeiro, Brasil 13.jpg|美景公園
Bridge to Niteroi.jpg|里約－尼泰羅伊大橋


## 攷

## 出面網頁

* 
*
岩石行星

**岩石行星** （英文：**Rocky planet**）又叫**類地行星**（英文：**Terrestrial planet**）同**地球型行星**，係指以矽酸鹽岩石為主要成分構成嘅行星，同氣體大行星相對。

喺太陽系入邊有四粒類地行星：水星、金星、地球同火星。而喺太陽系以外都有類地行星，好似Gliese 581 c。
始祖地猿

**始祖地猿**（，又叫**地猿始祖種**同**地猿祖先種**，中文音譯做**拉米達地猿**或**拉密達地猿**）係1994年取嘅名，目前第一個發現嘅化石係大約440萬年前嘅。近期據科學家嘅研究指出，人類嘅祖先可能唔係人猿，而應該係拉密達猿人。
斑馬亞屬

**斑馬亞屬**係哺乳動物綱奇蹄目馬科下馬屬嘅一個亞屬，斑馬亞屬入邊包括平原斑馬、細紋斑馬同埋山斑馬呢三挺現存嘅斑馬物種。
驢亞屬

**驢亞屬**，又叫**驢屬**，係奇蹄目馬科入邊馬屬嘅一個亞屬，驢亞屬入邊又包括咗非洲野驢、波斯野驢、西藏野驢呢三個物種，屬於呢個亞屬入邊嘅重有幾個物種，比如歐洲野驢，不過都絕晒種。
愛德華甘迺迪

**愛德華甘迺迪** （，）係美國民主黨籍政治人，喺麻薩諸塞州出世。從1962年做麻薩諸塞州嘅參議員，直到2009年死咗，佢係國會參議院任期第二長嘅參議員。

佢係老約瑟夫甘迺迪四個仔入面，唯一一個唔係意外死嘅仔（大佬小約瑟夫甘迺迪死於墜機、二哥約翰甘迺迪同埋三哥羅拔甘迺迪都畀人暗殺）。

## 參考
波茨華拿

**波茨華拿**（英文同茨華拿文：**Botswana**）正式國名叫**波茨華拿共和國**，首都嘉波隆里，係一個位於南部非洲嘅內陸國。波茨華拿地勢大致平坦，約有七成國土屬於卡拉哈里沙漠一部分。南面同東南面同南非接壤，西面同北面鄰接納米比亞，北面有條罅連接贊比亞，東北面黐住津巴布韋。全國人口略多於240萬，但國土面積有成個法國咁大，係全球人口密度最低嘅國之一。雖然法律上未有明文規定，但波茨華拿實際上係個民族國家，以茨華拿人為主體民族，佢哋約佔全國人口近八成；而法律地位上未被區分嘅卡蘭加人，約佔人口11%，係境內最大嘅少數族群。

茨華拿族主要源自講班圖語嘅民族，佢哋喺公元600年之前分多次南遷至南部非洲一帶，包括現今波茨華拿境內。1885年，大英帝國殖民該地，並設立名為貝專納蘭嘅保護國。隨住非洲去殖民化進程，貝專納蘭於1966年9月30號以現名獨立，成為一個英聯邦共和國。自此之後，波茨華拿一直奉行議會共和制，並保持民主選舉從未中斷嘅紀錄，不過政治長期由波茨華拿民主黨主導，直至2024年波茨華拿大選為止。，根據透明國際發表嘅清廉指數，波茨華拿係非洲大陸最廉潔嘅國。

波茨華拿自獨立以來，經濟整體保持穩定增長，主要支柱為旅遊業同採礦業；當中以鑽石產量聞名，出產量高於全球任何一國。按人均國民總收入（購買力平價）嚟計，截至2024年約為20,158美元（部分估算指其位列非洲第四），令波茨華拿擁有相對較高嘅生活水平，其人類發展指數亦喺撒哈拉以南非洲地區排名第二，僅次於南非。不過，即使係噉，波茨華拿仍然面對愛滋病、失業率高企同收入分配不均嘅問題。波茨華拿係南部非洲關稅同盟、南部非洲發展共同體、英聯邦同聯合國嘅成員國。

## 備註

## 參考

## 出面網頁

* 
* 駐香港領館及官方認可代表
* 
* 
* 
* 
* 
* 
*
亞羅號事件

**亞羅號事件**（Arrow Incident）係大清同大英帝國兩國之間嘅衝突，件事引致第二次鴉片戰爭（第一次英法聯軍），所以佢引起嘅戰爭，又叫**亞羅號戰爭**。

亞羅號，譯自英文名Arrow，箭咁解，係艘唐舤木船，喺香港駐冊，所以可掛英國旗，受英國保護。1856年，省城水師緝私船隻，搜查掛咗英旗嘅亞羅號船，抆咗船上支旗，仲捉咗水手十二人。英使領巴夏禮向兩廣總督葉名琛抗議。省城官員稱，隻船當時無掛英旗，只係肯放返水手，但唔肯歸還隻船，亦唔肯道歉。

英艦就炮轟省城，而省城民眾就燒商館報復，英國就以此事為藉口，聯同法國出兵中國。

查實，隻船可能登記已過期。但真正有無掛英旗，亦不得而知。
齊柏林飛船 (樂隊)

**齊柏林飛船**（英文：**Led Zeppelin** [ˌlɛdˈzɛplɪn]）係英國有名嘅搖滾樂隊。佢哋擁有全球超過3億嘅專輯銷量 ，其中美國地區嘅銷量佔咗1億，佢哋唔單止係最成功嘅樂隊之一，重係硬搖滾同重型搖滾（Heavy Metal）嘅始祖，佢哋對其他音樂類型都有唔同嘅影響，比如話Blues同Folkmusic。Stairway to Heaven係佢哋最有代表性嘅歌曲之一。

齊柏林飛船喺1968年組成，喺1980年解散之前嘅成員有主唱Robert Plant、結他手占美皮治、貝斯手John Paul Jones同鼓手John Bonham；1980年9月鼓手John Bonham出意外死咗之後，佢哋接受唔到失去John Bonham而宣佈解散。2007年Robert Plant、占美皮治、John Paul Jones加上John Bonham個仔Jason Bonham代替佢老豆作為鼓手，佢哋以齊柏林飛船嘅名義重新喺埋一齊，喺倫敦舉行咗一次演唱會。

## 拎

* 齊柏林飛船官方網站

## 參考
Stairway to Heaven

**Stairway to Heaven**（**通往天堂嘅階梯**）係英國搖滾樂隊齊柏林飛船‎嘅代表歌曲之一，收錄喺1970年11月佢哋發行嘅專輯Led Zeppelin IV入邊。
漢莎航空

**漢莎航空**全稱**德意志漢莎航空股份公司**（；），係德國嘅載旗航空公司。按照載客量同機隊規模來計，漢莎航空係德國乃至全歐洲最大嘅航空公司；按照載客量來計，係全球第四大航空公司。總部設喺科隆，樞紐機場係法蘭克福機場。

航空公司個名裡面嘅「漢莎」，來自德意志地區歷史上嘅漢莎同盟。

## 出面網頁
* http://www.lufthansa.com/hk/ka/Homepage
* http://mobile.lufthansa.com/
莫錦泉

**莫錦泉**（**Anthony Mok Kam-chuen**）係香港超達工程有限公司（Supremetech Engineering Co. Ltd.）董事，係飛利浦慳電膽嘅代理商；產品包括機場照明、LED交通燈、鐵路電力裝置；業務包括機電工程；服務中港澳；客戶包括香港政府；寫字樓嚮火炭黃竹洋街仁興工業大廈。

## 屋企
莫錦泉個女莫蔚淇係曾蔭權大仔曾慶衍個老婆，住港島半山區寶珊道，文件上嘅業主福僑發展有限公司，莫錦泉都有份。

## 拎
* 太陽報：莫錦泉
* 東方日報：莫錦泉
飛利浦

**飛利浦**（**Philips**，，）係間跨國電器廠，總部嚮荷蘭阿姆斯特丹，1891年喺燕豪芬開張，嚮紐約證券交易所同泛歐交易所等上市。請工人6.8萬，每年營業額180億歐元。
蔡鍔與小鳳仙

《**蔡鍔與小鳳仙**》（**In The Chamber Of Bliss**）係無綫電視一套民初電視劇，係2009年節目巡禮劇集之一同埋係2009無綫節目精選第二季劇集之一。

監製：黃偉聲

編審：羅宗耀

演員：劉松仁（飾蔡鍔）、周海媚（飾張鳳雲）、馬國明（飾余任國）、梁靖琪（飾莫菁兒）、林嘉華（飾莫逆天）、田蕊妮（飾白思婷）、湯盈盈（飾麗媚）、羅樂林（飾袁世凱）
大時代 (香港電視劇)

《**大時代**》（）係無綫電視製作嘅家庭恩怨情仇劇集，兼無綫25周年台慶劇，1992年10月5號至11月27號期間播，共40集，監製韋家輝。主要演員有劉青雲、鄭少秋、郭藹明、周慧敏、藍潔瑛等等。當中方家所住嘅居屋，係現實中嘅馬鞍山恆安邨。

套劇於1992年10月喺翡翠台首播，後於1997年3月深夜重播，及至2006年3月底至5月喺無綫電視屬下星河頻道再度重播，並由同年6月起喺無綫經典台每周六連續播映五集。2015年4月21號喺翡翠台再次重播。

《大時代》以香港六十年代到九十年代嘅金融市場為主線背景，並以兩個家庭兩代之間嘅恩怨情仇為主幹而開展嘅故事，顯現當名利同人性糾埋一起，係幾咁有毀滅性同幾咁無奈。八十年代至九十年代，當時香港電視劇盛行製作一般被俗稱為「爭產劇」（或「爭鬥劇」）嘅劇種，內容多數係講述香港上流社會人士嘅利益鬥爭同埋是非恩怨，集數多、人物多、節奏明快而劇情非常複雜，但多數正邪分明。不過好似《大時代》噉橫跨三十年時空嘅爭鬥劇就唔多見。

套劇被視為香港爭鬥劇劇種發展嘅一個難以超越嘅高峰，亦係被公認為製作優秀嘅經典香港電視劇，更被譽為「港劇之王」。韋家輝後來製作嘅另一劇集《世紀之戰》亦被喻為《大時代》嘅姊妹作，但外界評論亦一致認為就算連韋家輝自己都無法超越當年自己所創下嘅奇蹟。

套劇甚至為香港本土用語加添一啲新詞彙。例如佢播出後至今，每逢股市大起大落，坊間總會用「大時代」一詞概括說明當時市況。另外，如果股市出現大升或大反彈，就稱之為「大奇跡日」。又如果股市下跌嗰時正值咁啱有鄭少秋參與嘅電視劇上演，坊間則以丁蟹效應一詞說明下跌原因。

## 簡介
劇集講述丁蟹同方進新兩代人既恩怨，交織以方展博同龍紀文、阮梅之間嘅微妙三角戀愛。展博最後成為股票市場嘅高手，喺股票市場上同丁家決一死戰。

## 經典對白
大時代造就咗好多經典對白，其中好多由丁蟹講出。

## 趣事
* 丁蟹一角原本諗住由萬梓良飾演。
* 原本由艾威飾演丁益蟹一角，後嚟改由陶大宇飾演。
* 原本由陶大宇飾演丁旺蟹一角，後嚟改由吳啟明飾演。
* 原本由鄭浩南飾演丁孝蟹一角，後嚟改由邵仲衡飾演。
* 原本由邵仲衡飾演陳滔滔一角，後嚟改由林保怡飾演。
* 原本羅慧玲係方展博、方芳等人嘅親生阿媽，因為藍潔瑛覺得自己生唔出咁大個仔，所以劇本改為方展博、方芳等人嘅後母。
* 周慧敏飾演慳家成性嘅阮梅，原型嚟自韋家輝嘅一位女性編劇朋友。
* 拍攝四蟹跳樓嗰陣，有途人以為係真嘅，因此報警。
* 劇中方進新1973年揸車經過金鐘道，鏡頭拍攝到統一中心等建築，但嗰時呢啲建築重未起。
* 本劇有唔少綠葉分飾多個角色，例如游飈先後飾演報紙檔員工、出市代表。

## 衍生作品

* 無綫電視冇同《大時代》拍續集，但亞洲電視搵咗韋家輝開拍《世紀之戰》，角色同劇情都似「大時代續集」。《世紀之戰》同樣由韋家輝監製，劉青雲、鄭少秋、郭藹明主演。
* 香港商業電台喺2006年推出粵語廣播劇《黃金少年》，其中Season 1同Season 2嘅主題曲叫咗《大大時代》並由譚詠麟主唱，由於呢首歌被部份網民視為有《大時代》嘅影子，有啲網民將《大時代》劇集入面片段剪咗出嚟，自製《大大時代》嘅MV。

## 註

## 出面網頁

*無綫電視官方網頁(TVBI) - 大時代
*無綫電視官方網頁(TVB星河頻道) - 大時代
*《翡翠群星大贏家》電腦遊戲網頁，內有丁蟹角色
慳電膽

**慳電膽**，又叫做**節能燈**、省電燈泡、電子燈泡、緊湊型螢光燈、一體式螢光燈，總之係同以前嘅鎢絲燈唔同。慳電膽係電子零件整出嚟嘅電子產品。

慳電膽分兩種：冇水銀成分嘅LED燈膽，同埋有水銀嘅水銀膽兩種。有水銀嘅其實係種小型光管。

2009年香港政府施政報告計劃贊助市民100港元買慳電膽，就係買有水銀成分嗰隻慳電膽。

根據香港理工大學有個教授嚮香港商業電台雷霆881講，LED慳電膽冇水銀可以慳電又環保，而水銀慳電膽就唔環保啦，因為水銀有毒，會污染環境。

## 款

File:Uvled highres macro.jpg|LED形
File:Compact_fluorescent_straight.jpg|柱形
File:Compact_fluorescent_globe.jpg|波形
File:Compact_fluorescent_flood.jpg|附反射面
File:CompactFluorescentLightBulb.jpg|螺旋形
都柏林

**都柏林**（，意思係「跨越淺灘嘅城市」；愛爾蘭文舊名：**Dubh Linn**，意思係「黑水潭」；英文：**Dublin**）係愛爾蘭嘅首都同最大城市，靠近愛爾蘭島東岸嘅中心點，位處都柏林郡嘅麗妃河河口。都柏林自中世紀一直係愛爾蘭嘅首都，亦係愛爾蘭島上嘅最大城市。都柏林嘅人口大約有593,000人，而都柏林首都圈嘅人口大約有1,535,000人。

## 文獻
慕尼黑

**慕尼黑**（）係德國拜仁州嘅首府，人口有151萬，係德國南部嘅第一大城、全德國第三大城（僅次於柏林同漢堡）同歐洲聯盟范圍內十二大城之一。而且都會區嘅人口達到600萬。係德國重要嘅經濟、交通、科技同文化中心同最繁榮嘅歐洲城市之一。

## 文獻
交通工具

**交通工具**，話帶人去唔同地方架生，可以搭去唔到地方，或者要自己出力，好似單車、艇仔咁。通常用機械，地上、地底、水上、水底、天上、太空都有。例如火車、汽車、人力車、輪船、風帆、飛機、直升機咁。

## 史

### 動力
早期嘅車、船等交通工具自身本唔具備任何驅動力，而需靠外掛人力或獸力先可以行（牛、馬、狗等動物同人屬於運輸嘅動力來源，並唔係車自身嘅範疇內）。

獨木舟同筏係最為古老嘅水路交通工具。陸路交通工具方面就係車，而組成車最重要部分嘅車輪最早出現喺六千年前嘅美索不達米亞、高加索同中歐等地。「車」嘅最早文史記錄出自於五千年前嘅中國，係中國歷史上傳說黃帝時期。黃帝係「軒轅」嘅發明者，所以黃帝又被稱為「軒轅氏」（軒轅喺中文裏嘅意思就係「車」）。易有「奚仲造車」之說。秦漢以後，車同服、印、綬取代鼎彝成為個人身份嘅象徵，並遵循等級分明嘅車駕制度。

而家嘅無動力車多數用於休閒活動使用（如牛車、馬車），但單車呢類嘅人力無動力車，都有唔少人當作主要嘅載運工具（好似近年來，因為臺灣環保意識抬頭，都愈來愈多人曳單車，而部分西歐國家都致力推行單車嘅好處）。

### 轉捩點
幾千年以來，人類都使用無動力嘅車船等，但啲人不斷提出新嘅想法、做咗好多實驗，畀科技一步一步嘅改革，並持續嘅發展。西元1698-1769年出現咗初代嘅蒸汽機，西元1800年初開始使用，如果將蒸汽機用於汽車上只能跑幾十公里。蒸汽機使用咗八十多年之後，世界上第一輛真正嘅汽車出現咗。而西元1794-1867年嘅呢幾年嘅發明，都為汽車鋪咗長遠嘅後路。

### 機動
之後，交通工具有咗機械動力引擎（內燃機、電動機）嘅驅動，只需要人類嘅控制就行得。或者寫啲程式，畀架車自己行，呢個就係自動駕駛汽車。汽車引擎嘅動力可以取代以前無動力車嘅人力同獸力，引擎動力比人力同獸力更有效率。速度加快，運輸嘅時間都跟住減少，而家成為咗人嘅主要交通工具。1885年，真正嘅現代汽車誕生嘅時刻，德國工程師卡爾·平治喺曼海姆製造成一輛裝有0.85馬力汽油機嘅三輪車，呢一輛裝有內燃機嘅汽車被認為係世界上第一輛真正嘅汽車（因為佢以汽油為動力源，而唔係蒸汽機）。
馮永業

**馮永業**（**Wilson Fung Wing-yip**）係香港生產力促進局前行政總裁，由2006年12月開始做，而家係香港機場管理局企業發展執行總監。佢喺1985年加入香港政府，做咗公務員20年。 馮永業響香港中文大學（中大）畢業，讀政治與行政系，參加過中大辯論隊。近嚟響促進局搞咗個創意香港辦公室。

## 參考
福州

**福州** （；閩東話：；；閩南話：Hok-chiu；客家話：Fuk-chiu；普通話拼音：Fuzhou），又叫**榕城**、**三山**、**左海**、**閩都**，簡稱**榕**，係中國一埠，家下係福建省城，行政上係地級市，叫**福州市**。呢道人講福州話，係閩東話一支。
颱風芭瑪

**颱風芭瑪**係太平洋颱風季嘅熱帶氣旋名。「芭瑪」呢個名由澳門提供，指一道由火腿、雞肝同草菇整嘅澳門本土葡國菜。

颱風芭瑪可以係：
*颱風芭瑪 (2003年)，2003年太平洋颱風季嘅一個熱帶氣旋。
*超強颱風芭瑪 (2009年)，2009年太平洋颱風季嘅一個熱帶氣旋。
## 睇埋
*颱風煙花
陸河

**陸河**係中國廣東汕尾一縣，總面積986平方公里，全縣人口有35萬上下，主要講客家話。
張愛玲

**張愛玲** （**Eileen Chang**，）係中國現代女作家、劇作家同翻譯家，佢對中文現代文學同文化都產生咗好重要嘅影響，除咗佢寫啲劇本，佢嘅大部份小說都被改編到電影同電視劇，比較出名嘅有金鎖記、傾城之戀、紅玫瑰與白玫瑰、半生緣、不了情、色戒，翻譯過海上花開、海上花落、愛默生選集同老人與海。

## 睇埋
* 
* 裕容齡
汗腺

**汗腺**（腺讀扇，英文sweat gland）係種腺，係哺乳類動物排洩同恆溫器官，歸入外分泌器官，分佈響皮膚之上。汗腺主要係排汗，亦有一啲變到做乳腺或者排耳屎。

汗腺分兩種。
聚康山莊

**聚康山莊**（**Beneville**）係香港私人樓，位於屯門屯貴路18號，發展商係新鴻基地產，並由康業服務有限公司管理。

## 屋苑資料
*住宅座數：4座
**第一座
**第二座
**第三座
**第五座

*入伙年份：2005年

*單位總數：684個

*管理費：$1.5/呎

## 兆康港鐵站私人屋苑
聚康山莊、疊茵庭、倚嶺南庭鄰近兆康港鐵站，周邊綠化環境幽美，同時具備鄰近港鐵兆康站嘅優點，港鐵南環錢喺2009年中通車後，由兆康站直出尖東站，只需30分鐘車程。由於過往兆康區樓價一向低於市價，港鐵南環錢通車後，預料會帶動該區樓價及交投持續上升。與此同時，由聚康山莊經深港西部通部往返深圳灣口岸只需15分鐘，方便經常往返中港兩地嘅人士。

## 交通

## 鄰近
*兆康苑
*疊茵庭
*富泰邨
*倚嶺南庭
*名賢居

## 出面網頁
*新鴻基地產
偉業街

**偉業街**（**Wai Yip Street**）係香港東九龍觀塘區嘅一條馬路，近香港2號幹線，貫穿觀塘工業區。

## 左近
* 佐敦谷水塘
* 創紀之城
* 宏利金融中心
* 巧明街
* 德福花園
* 德福廣場
* 德福花園公共運輸交匯處
* 牛頭角碼頭
* 茶果嶺道
* 觀塘明渠
* 觀塘碼頭廣場
* 觀塘繞道
* 開源道
* 麗港公園
* 麗港城
好易通科技

**好易通科技**（**BESTA**）係香港一間電子科技產品公司，寫字樓同維修部都嚮尖沙咀廣東道新港中心。佢出名賣電子辭典掌上袋裝翻譯機，無論中英/英中翻譯、中日/日中翻譯都有得賣。

好易通科技嘅電子產品客戶對象係香港人學生消費者咁，公司嚮1989年成立，2000年同台灣英業達集團無敵科技合併，發展大中華同東南亞市場。仲推出一連串嘅電視廣告，包括金超群、陳百祥同埋鄭裕玲都做過代言。

## 攷

## 出面網頁
* 

類:香港電子公司
賴明珠

**賴明珠**（）係臺灣苗栗縣出版界人，譯過好多村上春樹嘅作品，其中中篇小說《失落的彈珠玩具》係第一本引入臺灣嘅村上春樹小說。相對其他翻譯村上春樹嘅翻譯人，比如話中國大陸嘅林少華，賴明珠注重原著，保留好多日文嘅助語詞。

## 出面網頁
* 賴明珠譯村上春樹嘅答問
新港中心

**新港中心**（）係香港一個商場兼寫字樓，總共有兩幢，嚮九龍尖沙咀廣東道30號。新港中心樓下商場，高4層，連地庫兩層，即係有6層。新港中心係劉鑾雄華人置業嘅出租投資物業。嚮2006年10月8號之前，嗰道曾經有一間新港戲院。

## 交通
* 港鐵尖沙咀站A1出口，行15分鐘。
* 港鐵尖東站L5出口，行5分鐘。
* 九巴或城巴多線車站

## 業戶
*The Palace 煌府 307
* 大食代
* 鼎泰豐 306
* I.T同旗下牌子
*double-park / EXI.T
*issue / FIVE CM
*I.T / TSUMORI CHISATO

## 附近
* 海防道
* 馬可孛羅港威酒店
* 海港城
* 力寶太陽廣場
* 九龍公園
* 海防道福德古廟
* 海防道臨時街市及熟食市場
* 北京道一號

## 拎
* 新港中心官方網頁
通攝

**通攝**（）係十六攝之一，佔《廣韻》二百零六之十一韻。平、上、去聲中古擬音為陽聲韻，而入聲擬為入聲韻。

## [[韻部]]

冬韻上聲字太少，喺《廣韻》歸入腫韻，冇單列韻目。

## 等呼
每格兩字分別係舒聲同入聲。

佢哋嘅韻都唔分開合口。因爲中古拼音嘅元音字母有限，兼且佢哋可以通押，所以形式上冬、鍾用合口寫法，東用開口寫法，但注意嘅係，佢哋本質上係唔同嘅韻，唔係開合對立，包括東韻嘅一、三等，亦係唔同嘅韻。

對應關係上有嘢講。喺《廣韻》，東一等配東三等，冬配鍾，一般嘅韻圖亦係噉配合。但《廣韻》依據嘅《切韻》喺隋朝寫嘅，睇漢字諧聲、古詩，喺漢代、三國，配合情況唔同，嗰陣時係東一等配鍾，冬配東三等。所以三國到南北朝期間發生過音變，具體點變仲喺學界研究緊。

喺上古音，流、效攝嘅去聲同宕、通攝嘅入聲有聯繫。例如宿字有siuh（星宿，流）同siuk（宿舍，通）、畜字有thriuh（六畜，流）同hiuk（養，通）、復字有biuh（流）同biuk（通）兩音。

## 擬音
一種擬音係冬韻擬/uŋ/，東一擬/ʊŋ/，東三擬/iʊŋ/，鍾韻擬/ioŋ/。

又有其他擬音，如東一同東三配，冬同鍾配；或者東係開口，冬鍾係合口；或者冬韻元音裂化成雙元音/uo/或/ou/；或者冬、東三係-m尾。

## 聲母搭配

因爲幫組聲母開合唔對立嘅特點，可以睇出通攝同等字唔係開合口對立字，而係重韻關係。

另外有個好怪嘅現象，東三韻字好多，但聲調上冇上聲，冬韻上聲只有兩個小韻，冇常用字。

## 廣東話
標準廣東話，所有通攝字，唔理等呼，平上去聲都讀做ung，入聲讀做uk。

## 古今例字
端組：

章組：

精組：

喉牙：

來母：

知組：

幫組：

## 註
黃地峒

**黃地峒**（Wong Tei Tung；峒讀洞）係香港東北部一座山仔，響大埔海對出嘅赤門海峽中間，西貢北企嶺下海東岸，即係響西貢西郊野公園範圍裏面，榕樹澳到深涌中段。

## 名
峒舊時輋人村嘅叫法。

## 山
山高154米，東面同石屋山相連，西麓面向企嶺下海，西坡坡度有23°到38°，局部只有10°左右嘅緩坡。

## 舊石器時代
黃地峒遺址，係舊石器時代遺址，坐落響東經114°17’，北緯22°26’N。遺址東面係黃地峒山西麓50米到60米等高線處，西面落到去海邊潮間帶下面嘅淺海，南起鰲魚頭，北至深涌碼頭南約600米處。黃地峒遺址，基岩係早侏羅紀赤門海峽組，為粗粒火山灰凝灰岩，其上層爲薄層狀凝灰岩同埋凝灰岩，夾層有砂岩、粉砂岩同泥岩。遺址岩層基本上呈西北至東南走向，傾向35°到110°，傾角15°到57°。局部有折曲構造。

舊石器時代，因為係冰河時期嘅緣故，成個大埔海一帶都係山谷，家下海邊當時響山腰之上，係畀人採石用。

## 註